title: Jussi Virtanen

text: Jussi Virtanen (s. 10. toukokuuta 1976 Turku) on aktiiviuransa jo lopettanut suomalainen kestävyysjuoksija. Hän edusti koko kilpailu-uransa ajan Turun Urheiluliittoa ja hänen valmentajanaan toimi Reijo Virtanen. Kalevan kisoista Virtanen saavutti pronssia 5 000 metrin juoksussa vuonna 1998. Lisäksi hän saavutti urallaan puolimaratonin SM-hopeaa vuonna 1999. Kansainvälisissä kilpailuissa Virtanen edusti Suomea vuonna 1997, jolloin hän oli maastojuoksun EM-kisoissa 10 kilometrin matkalla sijalla 77. Virallisissa kilpailuissa hän ei ole esiintynyt vuoden 2004 jälkeen.


title: Robert Strandvall

text: Robert Kaj Rurik Strandvall (s. 16. lokakuuta 1977 Kruunupyy) on aktiiviuransa jo lopettanut suomalainen pituushyppääjä. Hän edusti koko kilpailu-uransa ajan IF Åsarnaa ja hänen valmentajanaan toimi Hans Strandvall. Kalevan kisoista Strandvall saavutti pituushypyn pronssia vuonna 1998. Lisäksi hän saavutti sisäratojen SM-kilpailuista pituushypyn kultaa vuonna 2000. Virallisissa kilpailuissa hän ei ole esiintynyt vuoden 2012 jälkeen.


title: Kalle-Pekka Tiihonen

text: Kalle-Pekka Tiihonen (s. 15. maaliskuuta 1976) on aktiiviuransa päättänyt suomalainen pikajuoksija, joka edusti urheilu-uransa viimeiset vuodet Jyväskylän Kenttäurheilijoita. Kalevan kisoista Tiihonen saavutti pronssia 400 metrin aitajuoksussa vuonna 1998. Tämän lisäksi hän oli viestijuoksun SM-kisoissa voittamassa hopeaa 4 x 400 metrin viestijuoksussa vuonna 2002. Virallisissa kilpailuissa hän ei ole esiintynyt vuoden 2003 jälkeen.


title: Kalle-Pekka Tiihonen

text: Nykyisin Tiihonen toimii pikajuoksuvalmentajana. Hänen valmennettavanaan on muun muassa Arttu Hirvonen.


title: Rémy Cabella

text: Rémy Cabella (s. 8. maaliskuuta 1990 Ajaccio) on ranskalainen jalkapalloilija, pelipaikaltaan keskikenttäpelaaja. Hän edustaa kaudella 2015-2016 Ligue 1:n Olympique de Marseillea lainalla Englannin Valioliigan Newcastle Unitedista.


title: Rémy Cabella

text: Ajacciossa Korsikalla syntynyt Cabella aloitti ammattilaisuransa vuonna 2009 Montpellier HSC:ssä. Hän kävi vuonna 2010 yksivuotisella lainalla tuolloin pääsarjassa Ligue 1:ssä pelanneessa AC Arlesissa. Hän palasi vuonna 2011 takaisin Montpellier’hen ja voitti seuran kanssa sensaatiomaisesti mestaruuden kaudella 2011-12 ennen suuresti kauteen satsannutta PSG:tä. Mestaruus oli Montpellier’n historian ensimmäinen. Seuraavana vuonna Cabella pelasi joukkueensa kanssa Mestareiden liigaa, jossa tie jäi kuitenkin alkulohkoon. Toukokuussa 2014 Cabella ilmoitti haluavansa siirtyä isompaan seuraan kesän 2014 aikana.


title: Rémy Cabella

text: Hän siirtyikin kesällä Valioliigan Newcastle Unitediin, jonka paidassa hän debytoi elokuussa Manchester Cityä vastaan. Cabella pelasi kauden aikana 31 ottelua tehden yhden maalin ja hän siirtyi kaudeksi 2015-2016 lainalla kotimaansa Olympique de Marseilleen.


title: Rémy Cabella

text: Nuorten maajoukkueessa esiintynyt Cabella valittiin Didier Deschampsin alustavaan ryhmään vuoden 2014 MM-kisoihin. Hän teki maajoukkuedebyyttinsä 27. toukokuuta 2014 Norjaa vastaan tultuaan vaihdosta kentälle Yohan Cabayen tilalle. Cabella putosi lopullisesta ryhmästä, mutta nousi sinne takaisin Clément Grenierin loukkaantumisen myötä. Hän sai pelinumerokseen niin ikään loukkaantuneelta Franck Ribéryltä vapautuneen seiskan.


title: Teemu Heino (yleisurheilija)

text: Teemu Heino (s. 30. tammikuuta 1976) on aktiiviuransa jo päättänyt suomalainen kymmenottelija. Hän edusti koko kilpailu-uransa ajan Joensuun Katajaa ja hänen valmentajanaan toimi Jarkko Finni. Kalevan kisoista Heino saavutti kymmenottelun pronssia vuonna 1998. Virallisissa kilpailuissa hän ei ole esiintynyt vuoden 2002 jälkeen.


title: Hilda Hongell

text: Hilda Elisabeth Hongell (o.s. Sjöblom; 16. tammikuuta 1867 Maarianhamina – 10. kesäkuuta 1952 Kokkolan mlk) oli Ahvenanmaalla vaikuttanut suomalainen rakennusmestari. Hän oli Pohjoismaiden ja mahdollisesti länsimaiden ensimmäinen naispuolinen rakennusmestari.


title: Hilda Hongell

text: Ahvenanmaalta kotoisin ollut Hongell pääsi 1891 opiskelemaan Helsingin teollisuuskouluun erikoisoppilaana, mutta jo seuraavana vuonna hän saattoi jatkaa opintoja normaalina opiskelijana hyvän opintomenestyksensä takia. Hongell valmistui teollisuuskoulusta 1894.


title: Hilda Hongell

text: Hongell suunnitteli kaikkiaan 98 rakennusta Maarianhaminaan ja sen lähiympäristöön vuosina 1889–1912, jolloin kaupungissa vallitsi vilkas rakentamiskausi Maarianhaminan kylpylän 1889 tapahtuneen perustamisen jälkeen. Rakennukset olivat pääasiassa kaupunkitaloja ja maatilojen rakennuksia. Hän käytti rakennuksissaan koristeellista sveitsiläistyyliä. Hongellin suunnittelemista rakennuksista 44 on säilynyt nykypäiviin.


title: Hilda Hongell

text: Hongell oli naimisissa rakennusmestari Sanfrid Hongellin kanssa, ja heille syntyi kuusi lasta. Esikoispoika Olof Hongell (1898–1919) oli Suomen ensimmäisiä lentäjiä ja kolmas poika Göran Hongell (1902–1973) tunnettu lasiesineiden suunnittelija.


title: Jarmo Muiniekka

text: Jarmo Muiniekka on nykyinen Kiuruveden kaupunginjohtaja. Muiniekka valittiin kaupunginjohtajaksi huhtikuussa 2013, virallisesti hän aloitti työnsä syyskuussa 2013 Erkki Strömmerin jäätyä eläkkeelle. Päätös syntyi kaupunginvaltuustossa äänin 28–7.


title: Jarmo Muiniekka

text: Muiniekka on koulutukseltaan yhteiskuntatieteiden maisteri. Ennen siirtymistään Kiuruveden kaupunginjohtajaksi hän on toiminut muun muassa Pohjois-Savon liiton hallintojohtajana ja vuosina 1993–2002 Ilomantsin kunnanjohtajana.


title: Tshering Tobgay

text: Tshering Tobgay (s. 19. syyskuuta 1965) on bhutanilainen poliitikko. Hän kuuluu Kansandemokraattisen puolueen perustajiin. Puolue voitti vuoden 2013 parlamenttivaalit ylivoimaisesti, ja Tobgay nimettiin pääministeriksi. Hän on opiskellut Yhdysvalloissa Harvardin Kennedy Schoolissa, josta valmistui vuonna 2004.


title: Laukolan majurien juttu

text: Laukolan majurien juttu oli 1920-luvulla Suomen sotaväen päällikkönä toimineen Aarne Sihvon ja tykistössä majureina palvelleiden Laukolan veljesten Waldemar ja Ilmari Laukolan välillä käyty kunnianloukkausoikeudenkäynti joka sai myös laajempaa poliittista merkitystä.


title: Laukolan majurien juttu

text: Laukolan veljekset Kaino Valdemar Laukola (1890–1968) ja Toivo Ilmari Laukola (s. 1894) palvelivat tykistössä majureina kun he lähtivät opiskelemaan Italiaan Torinon tykistöakatemiaan. Kun veljekset anoivat lisäaikaa voidakseen jatkaa opintojaan tykistöakatemiassa anomukseen ei suostuttu ja vastalauseena veljekset erosivat armeijan palveluksesta.


title: Laukolan majurien juttu

text: Tapaus johti lopulta siihen että sotaväen ylipäällikkönä toiminut Aarne Sihvo haastoi Laukolan veljekset oikeuteen kunnianloukkauksesta. Oikeusjuttu sai myös laajempaa kantavuutta kun muun muassa sotaväen ylipäällikkönä aiemmin toiminut kenraali Karl Fredrik Wilkama asettui veljesten puolelle. Presidentti Relanderia painostettiin erottamaan Sihvo virastaan mutta tämä hanke ei kuitenkaan onnistunut.


title: Laukolan majurien juttu

text: Laukolan veljekset olivat ehtineet aloittaa lääketieteen opintonsa jo ennen sotilasuraansa ja he toimivatkin myöhemmin lääkäreinä. Ilmari Laukolasta tuli naistentautien erikoislääkäri ja Valdemar Laukola sai erikoislääkärin oikeudet kirurgisissa taudeissa 1937.


title: Laukolan majurien juttu

text: Urho Kekkonen viittasi Laukolan majurien juttuun vuonna 1928 kirjoittamassaan tunnetussa pakinassa "Minä olin diktaattori".


title: David McIntyre

text: David John McIntyre (s. 4. helmikuuta 1987 Oakville, Ontario, Kanada) on kanadalainen jääkiekkoilija, joka pelaa Sveitsin National League A:n EV Zugissa. McIntyre on pelipaikaltaan keskushyökkääjä, mutta hän osaa pelata myös laidassa.


title: David McIntyre

text: OHL-joukkue Belleville Bulls varasi McIntyren 253. pelaajana vuonna 2003. Hän ei kuitenkaan koskaan siirtynyt CHL:ään, koska McIntyre päätti siirtyä Yhdysvaltain yliopistosarjoihin. Hän pelasi ennen tätä OPJHL-joukkue New Market Hurricanesissa vuodet 2004–2006. McIntyre oli kaudella 2005–2006 joukkueen paras pistemies, maalintekijä ja syöttäjä tehoilla 42+50=92. Hän oli koko OPJHL:n kolmanneksi paras pistemies Wellington Dukesin Chris Augerin kanssa. Dallas Stars varasi McIntyren viidennellä kierroksella 138. pelaajana .


title: David McIntyre

text: Vuodet 2006–2010 McIntyre kävi Colgate Universitya. Hän oli toisella kaudellaan 2007–2008 joukkueensa toiseksi paras maalintekijä ja kolmanneksi paras pistemies tehoilla 15+17=32. McIntyre jakoi ECAC:n maalipörssin neljännen sijan kolmen muun pelaajan kanssa ja hänet valittiin kauden päätteeksi sarjan akateemiseen tähdistökentälliseen. Kaudella 2008–2009 McIntyre voitti Colgaten sisäisen piste-, maali- ja syöttöpörssin tehoilla 21+22=43. Hän sijoittui koko ECAC:n maalipörssissä toiseksi ja pistepörssissä kolmanneksi. McIntyre voitti myös Colgaten sisäisen tehotilaston lukemalla +18. Hänet valittiin kauden päätteeksi ECAC:n ensimmäiseen tähdistökentälliseen sekä akateemiseen tähdistökentälliseen. McIntyre oli myös ehdolla koko NCAA:n arvokkaimmalle pelaajalle myönnettävän Hobey Baker Awardin voittajaksi, mutta palkinto meni kuitenkin Bostonin yliopiston Matt Gilroylle. McIntyren pelaajaoikeudet kaupattiin kauden aikana kahdesti; joulukuussa 2008 Dallas Stars kauppasi hänet ja vuoden kuudennen kierroksen varausvuoron Anaheim Ducksiin vaihdossa Brian Sutherbyyn. Helmikuussa 2009 Ducks kauppasi McIntyren vaihdossa Sheldon Brookbankiin.


title: David McIntyre

text: Viimeisellä yliopistokaudellaan 2009–2010 McIntyre nousi joukkueensa kapteeniksi ja oli Colgaten paras syöttäjä ja toiseksi paras pistemies Austin Smithin jälkeen tehoilla 18+21=39. Hän jakoi ECAC:n pistepörssin kymmenennen sijan Dartmouthin Scott Flemingin kanssa. McIntyre valittiin kauden päätteeksi sarjan toiseen tähdistökentälliseen. Yliopistokautensa päätteeksi hän siirtyi New Jersey Devilsin organisaatioon AHL-joukkue Lowell Devilsin vahvuuteen.


title: David McIntyre

text: Toukokuussa 2010 McIntyre teki kaksivuotisen tulokassopimuksen New Jerseyn kanssa. Kaudeksi 2010–2011 seuran farmijoukkueeksi vaihtui Albany Devils, jossa tulokaskausi toi 78 runkosarjaottelussa tehot 12+18=30.


title: David McIntyre

text: Kesäkuussa 2011 Devils kauppasi McIntyren Minnesota Wildiin vaihdossa Maxim Noreauun. Hän pelasi kauden 2011–2012 suurimmaksi osaksi farmijoukkue Houston Aerosissa, jonka kolmanneksi paras maalintekijä McIntyre oli Justin Fontainen kanssa 16 osumallaan. Hän teki kauden aikana myös NHL-debyyttinsä. McIntyre pelasi ensimmäisen NHL-ottelunsa 28. marraskuuta 2011 Tampa Bay Lightningia vastaan. Hänen NHL-uransa avausmaali syntyi 14. tammikuuta 2012 vieraissa St. Louis Bluesin Jaroslav Halákin taakse. Kaikkiaan McIntyre pelasi kauden aikana seitsemän NHL-ottelua tehopistein 1+1=2. Heinäkuussa 2012 hän teki vuoden mittaisen jatkosopimuksen Wildin kanssa. Kauden 2012–2013 McIntyre pelasi kokonaan AHL:ssä. Hän voitti Aerosin sisäisen tehotilaston lukemalla +19. Heinäkuussa 2013 McIntyre teki vapaana agenttina vuoden mittaisen AHL-sopimuksen Grand Rapids Griffinsin kanssa. Hän osallistui syksyllä 2013 myös NHL-joukkue Detroit Red Wingsin harjoitusleirille, mutta McIntyre pelasi kauden 2013–2014 kuitenkin sopimuksensa mukaisesti Griffinsissa.


title: David McIntyre

text: Kaudeksi 2014–2015 McIntyre siirtyi 1+1-vuotisella sopimuksella SM-liigajoukkue Saimaan Palloon. 11. joulukuuta 2014 hän teki ammattilaisuransa ensimmäisen kypärätempun Turun Palloseuraa vastaan. McIntyren kaikki kolme maaliasyntyi ottelun kolmannessa erässä vain 7 minuutin ja 47 sekunnin aikana. Hänet palkittiin ottelun "Ilta-Sanomien" kolmen tähden tähtipelaajana ja myös Marko Saarinen valitsi hänet legendojen tähtien ykköstähdeksi. McIntyre oli lopulta SaiPan kolmanneksi paras pistemies tehoilla 12+20=32. Hän johti noilla tehoilla joukkueen sisäistä pistepörssiä, kunnes McIntyre joutui tammikuussa 2015 runkosarjan loppupuolelle asti sivuun loukkaantumisen vuoksi. Kevään 2015 pudotuspeleissä hän oli joukkueen paras pistemies ja syöttäjä tehoilla 1+6=7. Huhtikuussa 2015 SaiPa käytti McIntyren sopimuksessa olleen option ja teki vuoden mittaisen jatkosopimuksen hänen kanssaan.


title: David McIntyre

text: McIntyre nousi kaudella 2015–2016 SaiPan kapteenistoon Ville Kohon loukkaantumisen myötä. Hän sijoittui tehoilla 16+40=56 koko SM-liigan pistepörssissä toiseksi edellään vain Tapparan Kristian Kuusela. McIntyre myös rikkoi SaiPan seurahistorian yhden kauden syöttöennätyksen, joka oli Otakar Janeckýn hallussa kaudelta 1990–1991, jolloin hän teki 39 syöttöpistettä. McIntyre voitti myös joukkueen sisäisen tehotilaston lukemalla +19. Kevään 2016 pudotuspeleissä hänen tehonsa kuitenkin hiipuivat ja McIntyre teki kuudessa puolivälieräottelussa vain kaksi syöttöpistettä.


title: David McIntyre

text: Kaudeksi 2016–2017 McIntyre siirtyi kaksivuotisella sopimuksella Sveitsin National League A:n EV Zugiin.


title: Kyösti Vaskuri

text: Kyösti Vaskuri (11. tammikuuta 1880 – 29. syyskuuta 1968) oli suomalainen Revonlahdella asunut räätäli, joka tuli tunnetuksi 1920-luvun lopulla aiheutettuaan Sunilan ensimmäisen hallituksen kaatumisen.


title: Kyösti Vaskuri

text: Sosialidemokraatteihin kuulunut Vaskuri haki Revonlahdella postitoimiston hoitajan paikkaa ja joutui kokemaan syrjintää, kun Revonlahden suojeluskunnan paikallispäällikkö oli antanut valintaprosessin aikana kielteisen lausunnon Vaskurista tämän poliittisten mielipiteiden takia. Tapauksesta nousi kohu, joka sai kansalliset mittasuhteet, kun tuolloin vallassa ollut Sunilan I hallitus kaatui joulukuussa 1928 sosialidemokraattien tekemään välikysymykseen suojeluskuntien omavaltaisesta toiminnasta. Välikysymyksessä mainittiin esimerkkeinä Vaskurin tapaus sekä Tampereen valtauksen 10-vuotisjuhlissa keväällä 1928 sattunut tapaus, jossa suojeluskuntalaiset olivat vetäneet Suomen lipun kaupungintalon salkoon ilman viranomaisten lupaa. Porvarillisessa lehdistössä hallituksen kaatumista näin vähäiseen asiaan pidettiin yleisesti naurettavana.


title: Kyösti Vaskuri

text: Kyösti Vaskuri oli vuonna 1934 mukana perustamassa Revonlahdelle yksityistä Väinölän hautausmaata seurakunnasta eronneita varten. Hänet on myös itse haudattu sinne.


title: Kyösti Vaskuri

text: Väinö Linnan Täällä Pohjantähden alla-kirjan 3. osassa viitataan Vaskurin tapaukseen opettaja Pentti Rautajärven Pentinkulman urheilukentän vihkiäisissä pitämässä puheessa ja sen aikaansaamassa herrasväen jälkikeskustelussa ("Maan hallitus kaatuu jonkin räätäli Vaskurin takia. Sitä nimitetään kansanvallaksi"). Vaskurin tapausta pidettiin keskustelussa osoituksena parlamentarismin rappiosta ja maan hallitusmuodon viheliäisyydestä.


title: Faouzi Ghoulam

text: Faouzi Ghoulam (, s. 1. helmikuuta 1991 Saint-Priest-en-Jarez) on algerialainen jalkapalloilija. Puolustajana pelaava Ghoulam edustaa Serie A:ssa pelaavaa Napolia.


title: Faouzi Ghoulam

text: Ghoulam aloitti jalkapalloilun Saint-Étiennen junioreissa. Hän nousi myöhemmin joukkueen edustukseen kaudella 2010–2011. Kaudella 2012–2013 Ghoulam oli voittamassa Ranskan liigacupia, kun Saint-Étienne voitti Stade Rennaisin loppuottelussa maalein 1–0. Seuraavalla kaudella 2013–2014 Ghoulam teki uransa avausmaalin Ranskan pääsarjassa Marseillea vastaan.


title: Faouzi Ghoulam

text: Tammikuussa 2014 Ghoulam siirtyi Napoliin neljän vuoden sopimuksella.


title: Faouzi Ghoulam

text: Ghoulam edusti Ranskan alle 21-vuotiaiden maajoukkuetta vuonna 2012 kahden ottelun verran. Sittemmin aikuisten tasolla hän pelasi ensimmäisen maaottelunsa Algerian paidassa 26. maaliskuuta 2013 Beniniä vastaan.


title: Faouzi Ghoulam

text: Ghoulam valittiin Algerian kisajoukkueeseen vuoden 2013 Afrikan mestaruuskisoihin. Hän ei kuitenkaan pelannut otteluakaan turnauksessa, kun Algerian kisat päättyivät alkulohkoon.


title: Faouzi Ghoulam

text: Ghoulam valittiin 2014 MM-kisoihin. Hän pelasi turnauksessa kaksi ottelua. Avausottelunsa Ghoulam pelasi alkulohkon ensimmäisessä ottelussa Belgiaa vastaan ja toisen neljännesvälieräottelussa Saksaa vastaan, johon myös Algerian kisat päättyivät.Ghoulam syntyi Ranskassa algerialaisperheeseen. Hänen isänsä on kotoisin Batnasta ja äiti Annabasta. Ghoulamin veli Nabil on maastojuoksija ja edusti Ranskaa vuoden 2004 Maastojuoksun MM-kilpailuissa.


title: Salman Khan (kouluttaja)

text: Salman Amin "Sal" Khan (s. 11. lokakuuta 1976 New Orleans) on bengalilais-amerikkalainen kouluttaja, yrittäjä ja entinen hedgerahastojen analyytikko, joka perusti vuonna 2006 Khan Academy -nimisen yleishyödyllisen koulutusjärjestön ja on edelleen sen toiminnanjohtaja. Hän asuu San Franciscon lahden ympäristössä, Yhdysvalloissa, yhdessä vaimonsa ja lastensa kanssa ja työskentelee kokopäiväisesti Khan Academyn parissa. Khan on pienestä kotikonttoristaan tuottanut yli 4 800 opetusvideota monesta aiheesta, lähinnä matematiikasta ja luonnontieteistä.


title: Salman Khan (kouluttaja)

text: Khan on saanut merkittävästi tunnustusta työstään ja ollut muun muassa Time -lehden vuosittaisella maailman sadan vaikutusvaltaisimman henkilön listalla ja Forbes -lehden etukannessa.


title: Salman Khan (kouluttaja)

text: Salman Khan syntyi Yhdysvalloissa New Orleansissa Louisianassa. Hänen isänsä on Barisalista, Bangladeshista, ja hänen äitinsä syntyi Kalkutassa Intiassa.


title: Salman Khan (kouluttaja)

text: Khan kävi New Orleansissa Grace King High School -nimistä julkista koulua, jossa hänen muistojensa mukaan "jotkut luokkatoverit olivat juuri vapautuneet vankilasta ja toiset olivat menossa huippuyliopistoihin".


title: Salman Khan (kouluttaja)

text: Khan opiskeli Massachusettsin teknillisessä korkeakoulussa, josta hän suoritti vuonna 1998 kaksi bachelor of science -tutkintoa matematiikassa, sähkötekniikassa ja tietotekniikassa sekä master of science -tutkinnon sähkötekniikassa ja tietojenkäsittelytieteessä. Khan oli luokkansa puheenjohtaja viimeisenä vuotenaan MIT:ssa.


title: Salman Khan (kouluttaja)

text: Khanilla on myös Master of Business Administration -tutkinto Harvardin kauppakorkeakoulusta.


title: Salman Khan (kouluttaja)

text: Khan oli hedgerahastojen analyytikko loppuvuoteen 2009.


title: Salman Khan (kouluttaja)

text: Khan alkoi antamaan serkulleen, Nadialle, yksityisopetusta matematiikassa internetin välityksellä käyttäen Yahoon Doodle -palvelua loppuvuodesta 2003. Kun muut sukulaiset ja tutut alkoivat hakea häneltä yksityisopetusta, hän päätti että olisi kätevämpää ja hyödyllisempää antaa video-opetusta YouTubessa, jonne hän loi tilin marraskuussa 2006.


title: Salman Khan (kouluttaja)

text: Opetusvideoiden suosio ja hänen työtään arvostavilta opiskelijoilta saadut kehut saivat Khanin lopettamaan työnsä finanssialalla vuonna 2009 ja keskittymään videoiden tekemiseen kokoaikaisesti. Ennen työnsä lopettamista hän oli kuitenkin keskustellut puolisonsa kanssa, jolle hän oli sanonut, että se olisi "suurin sosiaalinen [sijoitetun pääoman] tuotto, jonka kukaan voisi saada aikaan". Nähtyään hänen intonsa ja nautintonsa Khan Academy -projektistaan, Khanin puoliso antoi hänelle luvan keskittyä Khan Academyksi nimitetyn YouTube-kanavan kehittämiseen kokoaikaisesti pitkäaikaisen ystävän Josh Gefnerin avulla. Khan sai myös taloudellista tukea John Doerrin puolisolta Ann Doerrilta.


title: Salman Khan (kouluttaja)

text: Hänen videoitaan on katsottu yli 355 miljoonaa kertaa vain muutamassa vuodessa. Oppilaat ympäri maailmaa ovat tunteneet vetoa Khanin ytimekkääseen, käytännönläheiseen ja rentoon opetusmenetelmään.


title: Salman Khan (kouluttaja)

text: Khan määritteli tehtäväkseen "kaikenikäisten oppilaiden oppimisen nopeuttamisen. Tämä mielessä haluamme jakaa sisältömme kenen tahansa kanssa, jolle siitä voisi olla hyötyä." Hankkeita on käynnistetty käyttämään Khanin videoita opettamaan ihmisiä syrjäseuduilla Afrikassa ja Aasiassa. Hän on esittänyt motiivinsa seuraavasti: "Niin vähällä vaivalla voin voimaannuttaa rajattoman määrän ihmisiä [hyvin pitkälle tulevaisuuteen]. En voi kuvitella parempaa käyttöä ajalleni."


title: Salman Khan (kouluttaja)

text: Khan on julkaissut "The One World Schoolhouse: Education Reimagined" -nimisen kirjan, jossa hän on kirjoittanut Khan Academysta ja tavoitteistaan koulutuksen suhteen.


title: Salman Khan (kouluttaja)

text: Khan Academy tarjoaa apua oppilaille internetin välityksellä ja on myös huomannut, että aineiston käyttö luokissa on kehittynyt. Vuonna 2012 lisättyjen "opettaja"- ja "oppilas"-profiilien avulla opettajat voivat olla yhteydessä oppilaisiin verkkosivun kautta ja seurata heidän edistymistä. Khan on kuitenkin tunnustanut virallisen koulutusjärjestelmän arvon ja sanonut, ettei "joku joka halua tulla insinööriksi tai lääkäriksi voi sivuuttaa nykyistä opetusjärjestelmää. Hänen on [edelleen] ilmaannuttava paikalle ja osallistuttava kokeisiin."


title: Salman Khan (kouluttaja)

text: Salman Khan on esiintynyt The Colbert Report -ohjelmassa, PBS:n NewsHour -ohjelmassa, CNN -uutiskanavalla ja National Public Radio -radioverkolla. Vuonna 2009 Khan Academy sai The Tech Museum of Innovation -museon Microsoft Tech Award -palkinnon koulutussarjassa. Syyskuussa 2010, Google lahjoitti kaksi miljoonaa dollaria tukeakseen uusien kurssien luomista sekä mahdollistamaan Khan Academyn sisällön kääntämisen maailman eniten puhutuille kielille. Samoihin aikoihin, Bill ja Melinda Gatesin säätiö antoi Khan Academy:lle 1,5 miljoonaa dollaria tukeakseen järjestön kasvua. Lokakuussa 2010, Khan oli #34 Fortune -lehden vuosittaisella "40 under 40" -listalla, joka antaa tunnustusta liiketoiminnan nouseville tähdille.


title: Teófilo Gutiérrez

text: Teófilo Antonio "Teó" Gutiérrez Roncancio (s. 17. toukokuuta 1985 Barranquilla, Kolumbia) on kolumbialainen jalkapalloilija. Hän edustaa argentiinalaista River Platea ja on pelipaikaltaan hyökkääjä.


title: Teófilo Gutiérrez

text: Heinäkuussa 2013 Gutiérrez siirtyi meksikolaisesta Cruz Azulista argentiinalaisseura River Plateen. Siirtokorvauksen kerrottiin olleen noin 3 miljoonaa dollaria. Siirron oli tarkoitus toteutua jo aikaisemmin, mutta se kariutui, kun River Platella ei ollut vielä tuolloin riittävästi varoja suorittaa sitä.


title: Teófilo Gutiérrez

text: Gutiérrez pelasi ensimmäisen ottelunsa joukkueessa Club Atlético Colónia vastaan, jossa hän onnistui myös maalinteossa.


title: Teófilo Gutiérrez

text: Gutiérrez teki ensiesiintymisensä Kolumbian maajoukkueessa 12. elokuuta 2009 pelatussa ystävyysottelussa El Salvadoria vastaan, jossa hän onnistui niin ikään myös maalinteossa.


title: Donkey Kong Country: Tropical Freeze

text: Donkey Kong Country: Tropical Freeze on Nintendon julkaisema tasohyppelypeli, joka julkaistiin alun perin Wii U:lle Japanissa 13. helmikuuta 2014 ja myöhemmin Pohjois-Amerikassa ja Euroopassa 21. helmikuuta sekä Australiassa 22. helmikuuta. Peli on osa "Donkey Kong"-pelisarjaa. Peli julkistettiin E3-messuilla 2013. Peli sai julkaisun Nintendo Switchille toukokuussa 2018 ja pelin Switch-versioon lisättiin uusi ominaisuus nimeltä "Funky Mode", jossa on mahdollista pelata peli läpi Funky Kongilla.


title: Donkey Kong Country: Tropical Freeze

text: On Donkey Kongin syntymäpäivä. Paikalla ovat juhlimassa hän ja hänen ystävänsä Diddy Kong, Dixie Kong ja Cranky Kong. Yllättäen kuitenkin kauempaa mereltä hyökkäävät Snowmad ja hänen kätyrinsä. He jäädyttävät koko saaren ja puhaltavat samalla Donkey Kongin ja muut pois. Sankarit lähtevät pelastamaan kotisaartaan vieraalta saarelta, jonne ovat ajautuneet.


title: Donkey Kong Country: Tropical Freeze

text: "Donkey Kong Country: Tropical Freeze" on tasohyppelypeli, jossa pitää päästä kuuden eri saaren läpi. Pelaaja ohjaa Donkey Kongilla ja hänellä on käytössään kolme eri apuria: Diddy Kong, Dixie Kong ja uutena apurina Cranky Kong. Diddy Kong osaa ampua maapähkinäpyssyllä ja lentää rakettitynnyreillä, Dixie Kong osaa lentää helikopterin tavoin hiuksillaan ja Cranky Kong osaa hyppiä kävelykepillään korkealle.


title: Donkey Kong Country: Tropical Freeze

text: Peli sisältää myös moninpelitilan, jossa kaksi pelaajaa liikkuu samanaikaisesti kentällä. Toinen pelaaja ohjaa Donkey Kongia ja toinen yhtä Donkey Kongin kolmesta apurista.


title: Donkey Kong Country: Tropical Freeze

text:
"Donkey Kong Country: Tropical Freeze" on saanut myönteisen vastaanoton. Pelillä on GameRankingsin sivuilla 84.45 % keskiarvo ja Metacriticin sivuilla 83 % keskiarvo. IGN antoi pelille arvosanaksi 9/10, Game Informer 9.25/10, Eurogamer 7/10 ja Polygon 8/10.
Suomessa Ville Arvekari antoi Pelaajalehden sivuilla pelille arvosanaksi 8/10 ja Tero Kerttula Gamereactorilta myös 8/10. Mikael Miilumäki antoi Dome.fi-sivustosta pelille arvosanaksi 4/5.


title: Jeremie Malolo

text: Jeremie Malolo (s. 21. joulukuuta 1991 Kinshasa, Zaire) on suomalainen jalkapalloilija, joka edustaa Töölön Taistoa. Hän on pelipaikaltaan keskikenttäpelaaja.


title: Jeremie Malolo

text: Malolo teki ensiesiintymisensä Veikkausliigassa 8. kesäkuuta 2014 tultuaan vaihdosta kentälle hänen seuransa Hongan kohdatessa kotiottelussa Rovaniemen Palloseuran.


title: Jeremie Malolo

text: Myös Malolon nuorempi veli Obed (s. 1997) on jalkapalloilija.


title: Eliel Ilmari Wuorinen

text: Eliel Ilmari Wuorinen (16. tammikuuta 1875 Ilmajoki – 27. toukokuuta 1961 Turku) oli suomalainen juristi, joka toimi sortokausien aikana Mikkelin lääninhallituksen lääninsihteerinä ja myöhemmin Mikkelin sekä Turun ja Porin läänien kuvernöörinä.


title: Eliel Ilmari Wuorinen

text: Wuorisen vanhemmat olivat kansakoulunopettaja Juho Wuorinen ja Amanda Lovisa Leidenius. Hän kirjoitti ylioppilaaksi Turun lyseosta ja opiskeli sen jälkeen Helsingin yliopistossa, josta valmistui molempain oikeuksien kandidaatiksi vuonna 1901. Wuorinen toimi tämän jälkeen Mikkelin läänin lääninsihteerinä sekä 1910–1911 läänin kuvernöörinä. Turun ja Porin läänin kuvernöörinä hän oli vuodet 1911–1917. Suomen itsenäistymisen jälkeen Wuorinen työskenteli asianajajana Turussa vuoteen 1936 saakka.


title: Eliel Ilmari Wuorinen

text: Vuoden 1905 suurlakon levottomuuksien aikana Mikkelissä lääninsihteerinä työskennellyt Wuorinen joutui muutaman muun virkamiehen ohella epäsuosioon paikallisten asukkaiden keskuudessa. Venäläismielisenä pidettyä Wuorista vaadittiin eroamaan 2. marraskuuta järjestetyssä kansankokouksessa, lisäksi mielenosoittajien vaatimuksiin kuului koko lääninhallituksen sulkeminen. Wuorinen vastasi vetoomuksiin komentamalla paikalle sotaväkeä, jota hän lähetti myös kaupungin poliisilaitoksen suojaksi poliisipäällikkö Johannes Stenbäckin pyynnöstä. Kaksi päivää myöhemmin Wuorinen pidätytti useita suurlakkoon osallistuneita virkamiehiä. Lisäksi kaupungissa olleet tarkka-ampujarykmentin joukot miehittivät hänen käskystään muun muassa Mikkelin rautatieaseman sekä puhelinkonttorin ja lennätintoimiston. Sotilaat hajoittivat myös lääninhallituksen portille saapuneen väkijoukon.


title: Eliel Ilmari Wuorinen

text: Marraskuun 5. päivänä Mikkelin kaupunginvaltuusto marssi Wuorisen puheille, vaatien laittomasti vangittujen virkamiesten vapauttamista sekä sotaväen vetämytymistä kasarmeihinsa. Lopulta Wuorinen suostui vapauttamaan pidätetyt sekä vetämään kaupungissa olleet sotajoukot pois. Tilanteen rauhoituttua Wuorisen toimista katkeroitunut kaupunginvaltuusto yritti hänen erottamistaan, mutta Wuorinen sai kuitenkin pitää virkansa. Vuonna 1910 hänet nimitettiin Mikkelin läänin kuvernööriksi A. L. von Knorringin seuraajaksi. 36-vuotiaana tehtävässä aloittanut Wuorinen oli Suomen nuorin kuvernööri. Vuoden kuluttua hän siirtyi Turun ja Porin läänin kuvernööriksi.


title: Inside Out – mielen sopukoissa

text: Inside Out – mielen sopukoissa () on vuonna 2015 ensi-iltansa saanut yhdysvaltalainen 3D-tietokoneanimaatioelokuva, jonka on ohjannut Pete Docter ja tuottanut Pixar.


title: Inside Out – mielen sopukoissa

text: Elokuva kertoo viidestä tunteesta (ilo, kiukku, inho, pelko ja suru), jotka ovat 11-vuotiaan Riley-tytön pään sisässä ja yrittävät ohjata tyttöä elämässään. Elokuvassa on paljon surrealismia.


title: Inside Out – mielen sopukoissa

text: Elokuva sai ensi-iltansa Yhdysvalloissa 19. kesäkuuta ja Suomessa 28. elokuuta 2015.


title: Inside Out – mielen sopukoissa

text: "Inside Out – mielen sopukoissa" -elokuvan tuotantobudjetti oli 175 miljoonan dollaria, ja se on tuottanut Pohjois-Amerikassa 356,5 miljoonaa dollaria ja maailmalla yhteensä 856,1 dollaria. Se oli vuoden 2015 tuottoisin animaatioelokuva, vuoden 2015 seitsemänneksi tuottoisin elokuva ja kaikkien aikojen yhdeksänneksi tuottoisin Disneyn julkaisema elokuva.


title: Inside Out – mielen sopukoissa

text: "Inside Out – Mielen sopukoissa" esitettiin 3 946 elokuvateatterissa Yhdysvalloissa, ja 3 100 teatteria esitti elokuvan 3D:nä. Suomessa elokuva sai ensi-iltansa 28. elokuuta 2015.


title: Inside Out – mielen sopukoissa

text: Rotten Tomatoes -sivustolla 98 % kriitikoista piti elokuvaa hyvänä. Sivuston tiivistelmän mukaan ”kekseliäs, upeasti animoitu "Inside Out" on jälleen yksi erinomainen lisä Pixarin kokoelmaan moderneja animaatioklassikoita".


title: Inside Out – mielen sopukoissa

text: Elokuva on saanut 15 paras elokuva-, 21 paras alkuperäinen käsikirjoitus- ja 40 paras animaatioelokuva -palkintoehdokkuutta. Se voitti muun muassa parhaan animaatioelokuvan Oscarin, Golden Globen, Annien ja Bafta-palkinnon.


title: Inside Out – mielen sopukoissa

text: Vuonna 2016 "Inside Out" äänestettiin BBC:n kyselyssä tämän vuosisadan 50 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. Seuraavana vuonna "The New York Timesin" kriitikot arvioivat sen kuluvan vuosisadan seitsemänneksi parhaaksi elokuvaksi.


title: Inside Out – mielen sopukoissa

text: Elokuvan ohjaaja Pete Docter mainitsi "Entertainment Weekly" -lehden haastattelussa 14. tammikuuta 2016, että elokuva saattaa saada jatko-osan. Docter ja Pixar kehittelevät mahdollisia ideoita jatko-osalle.


title: Butyloitu hydroksitolueeni

text: Butyloitu hydroksitolueeni eli butyylihydroksitolueeni eli BHT (CHO) on alkyloituihin fenoleihin kuuluva orgaaninen yhdiste. Yhdistettä käytetään hapettumisenestoaineena niin elintarvikkeissa kuin polymeeriteollisuudessakin.


title: Butyloitu hydroksitolueeni

text: Butyloitu hydroksitolueeni on huoneenlämpötilassa valkoista tai väritöntä kiteistä ainetta. Se ei liukene veteen, mutta liukenee orgaanisiin liuottimiin kuten etanoliin, asetoniin, bentseeniin ja alifaattisiin hiilivetyihin. Butyloitu hydroksitolueeni reagoi helposti radikaalien kanssa, minkä vuoksi se on säilytettävä valolta suojattuna.


title: Butyloitu hydroksitolueeni

text: Butyloidun hydroksitolueenin valmistuksen lähtöaineena käytetään p-kresolia tai p-kresolin ja m-kresolin seosta. p-Kresoli reagoi rikkihapon katalysoimana isobuteenin kanssa muodostaen butyloitua hydroksitolueenia ja sivutuotteina saattaa muodostua monobutyloituja johdannaisia. Tuote puhdistetaan alipainetislauksella. Käytettäessä p-kresolin ja m-kresolin seosta muodostuu lisäksi 4,6-di-tert-butyyli-3-metyylifenolia, joka voidaan erottaa butyloidusta hydroksitolueenista tislaamalla alipaneessa.


title: Butyloitu hydroksitolueeni

text: Butyloitu hydroksitolueeni reagoi helposti radikaalien kanssa, minkä vuoksi sitä käytetään hapettumisenestoaineena polymeereissä kuten muoveissa ja kumeissa ja eräissä paperilaaduissa. Sitä voidaan käyttää myös elintarvikkeissa kuten eräissä öljyissä, purukumeissa ja lisäravinteissa. Butyloidun hydroksitolueenin E-koodi on E 321.


title: Luettelo Suomen tekstiili- ja vaatetustehtaista

text: Tämä on luettelo Suomessa toimineista ja yhä toimivista tekstiilitehtaista ja valmisvaatetehtaista. Päälähteenä on käytetty teosta "Kansakunnan vaatettajat" (1996). Luetteloon ei ole sisällytetty nahka-, turkis- eikä kenkätehtaita, sisustus- tai teknisten tekstiilien valmistajia eikä aivan pienimpiä eikä lyhytaikaisimpia kirjassa mainittuja yrityksiä. Kirjan julkaisuajankohdan jälkeisissä tiedoissa on aukkoja ja epäselvyyksiä.


text: Luetteloon on merkitty tuotannon päättymisvuosi Suomessa, vaikka yritys jatkaisi yhä mutta olisi lopettanut valmistuksen tai siirtänyt sen muualle (esimerkiksi Turo Tailor lopetti tuotannon Suomessa 2009). Monet tehdastilat työntekijöineen esiintyvät luettelossa useamman yhtiön kohdalla, sillä oli tavallista, että kun yksi yritys paikkakunnan teollisuushallissa lopetti, tilalle tuli toinen saman alan yritys, joka jatkoi samoilla koneilla ja palkkasi työhön paljolti samoja ihmisiä.


title: Bartolomeo Pagano

text: Bartolomeo Pagano (27. syyskuuta 1878 Sant’Ilario Ligure, Genova – 24. kesäkuuta 1947 Genova) oli italialainen elokuvanäyttelijä.


title: Bartolomeo Pagano

text: Ahtaajana Genovan satamassa työskennellyt suurikokoinen ja lihaksikas Pagano aloitti elokuvauransa Giovanni Pastronen historiallisessa spektaakkelissa "Cabiria" (1914). Hän esitti siinä roomalaisen ylimyksen pohjoisafrikkalaista orjaa Macistea, joka pelastaa Moolokille uhrattavaksi aiotun sankarittaren. Elokuva teki Paganon kuuluisaksi ”hyväntahtoisena jättiläisenä”, joka sittemmin esiintyi kokonaisessa Maciste-elokuvien sarjassa. Niistä ensimmäinen oli "Maciste" (1915), jossa sankari pelastaa rikollisten ahdistaman tytön. Seuraavissa elokuvissa Maciste omaksui muun muassa alppijääkärin, meedion, urheilijan, poliisin, unissakävelijän ja rakastuneen miehen roolit. Carlo Campogalliano ohjasi vuonna 1920 kolmiosaisen elokuvan "La trilogia di Maciste".


title: Bartolomeo Pagano

text: 1920-luvun alussa Pagano teki muutamia heikkotasoisia Maciste-elokuvia Saksassa. Vuonna 1923 hän palasi Italiaan, jossa hän jatkoi Maciste-elokuvien tekemistä tuottaja Stefano Pittalugan johdolla. Niistä merkittävin on Guido Brignonen ohjaama "Maciste Helvetissä" ("Maciste all'inferno", 1926), joka sisältää kauhuelokuvan aineksia. 1920-luvun lopussa Pagano esiintyi vielä muutamissa Maciste-sarjaan kuulumattomissa elokuvissa, jotka eivät saavuttaneet suurempaa menestystä.


title: Bartolomeo Pagano

text: Pagano oli aikanaan yksi Italian suosituimmista näyttelijöistä, joka sai elokuvistaan parhaimmillaan 250 000 liiran korvauksen. Sairastuttuaan diabetekseen hän vetäytyi Genovaan rakennuttamaansa Villa Macisteen, jossa hän kuoli niveltulehduksen rampauttamana.


title: Giuliano Gemma

text: Giuliano Gemma (2. syyskuuta 1938 Rooma – 1. lokakuuta 2013 Civitavecchia) oli italialainen näyttelijä.


title: Giuliano Gemma

text: Gemma työskenteli aluksi palomiehenä ja Cinecittàn sijaisnäyttelijänä. Akrobaatinkykyjensä ansiosta hän sai pääosan Duccio Tessarin peplum-elokuvassa "Titaanien paluu" ("Arrivano i titani", 1962). Kuuluisuuteen Gemma nousi Tessarin spagettiwesterneissä "Ringo – tappaja" ("Una pistola para Ringo") ja "Vasenkätinen tappaja" ("El retorno de Ringo", molemmat 1965), joissa hän esiintyi taiteilijanimellä "Montgomery Wood". Hän näytteli etupäässä westernien ja seikkailuelokuvien sankareita, mutta teki myös vakavampia rooleja muun muassa Valentino Orsinin, Luigi Comencinin, Damiano Damianin ja Pasquale Squitierin elokuvissa. Hän sai surmansa liikenneonnettomuudessa.


title: Jarno Poskela

text: Jarno Juha Tapani Poskela (s. 17. lokakuuta 1973 Hartola) on aktiiviuransa päättänyt suomalainen kolmiloikkaaja. Hän edusti koko kilpailu-uransa ajan Hartolan Voimaa ja hänen valmentajinaan toimivat Markku Backman sekä Jari Mutikainen. Kalevan kisoista Poskela saavutti kolmiloikan pronssia vuonna 1997. Virallisissa kilpailuissa hän ei ole esiintynyt vuoden 1997 jälkeen.


title: Kino-Recla

text: Ab Kino-Recla Oy oli vuoden 1925 lopulla perustettu elokuva-alan yritys. Sen perustivat lääninkanslisti Ragnar Hartwall, Filmiaitan päätoimittaja, insinööri Knut von Hertzen ja insinööri Sven Uggla. Yrityksen tarkoitus ei alun perin ollut valmistaa elokuvia, sillä kaupparekisteri-ilmoituksen mukaan se halusi ”esittää, ostaa ja myydä elokuvia”. Tämän voi ymmärtää myös haluksi tuottaa elokuvia. Ehkä juuri siksi omistajakunta laajeni jo seuraavana keväänä, kun I. Taube ja O. Kollanus tulivat yhtiön osakkeiden omistajaksi ja antoivat samalla yhtiölle korotonta lainaa. Kaikilla viidellä oli tuolloin tasamäärä yhtiön osakkeita.


title: Kino-Recla

text: Tilanne muuttui kun Kurt Jäger astui peliin. Insinööri Ugla väistyi ja Jäger astui tilalle pääosakkaaksi, jolla oli hallussaan 3/5 osakkeista. Ragnar Hartwall jatkoi puheenjohtajana, kunnes konkurssiasia käsiteltiin Helsingin raastuvan oikeudessa 16. maaliskuuta 1929. Yhtiö ilmoitettiin lakanneeksi 2. toukokuuta 1931. Yhtiön ainoaksi pitkäksi näytelmäelokuvaksi jäi Oscar Tengströmin ohjaama "Kyllä kaikki selviää" vuodelta 1926. Muuta tuotantoa olivat mainokset eli reklaamit lampusta, kenkävoiteesta, pöytämargariinista, uutista ja mainosta yhdistävä "Tekstiilimessujen reklaami" sekä uutisfilmi "Kuvia Helsingin asemalla tapahtuneesta rautatieonnettomuudesta 28.8.1926".


title: Kino-Recla

text: Sittemmin kadonnut "Kyllä kaikki selviää" sai Helsingin Sanomien arvostelijalta luonnedinnan ”lemmentarina, joka ei suuresti huvita”.


title: Jari Jaakkola

text: Jari Ilmari Jaakkola (s. 27. heinäkuuta 1966 Vehmaa) on aktiiviuransa lopettanut suomalainen kestävyysjuoksija. Hän edusti kilpauransa viimeiset vuodet Turun Weikkoja ja vastasi itse omasta valmennuksestaan koko uransa ajan. Aikuisten SM-tasolla Jaakkolla voitti maratonilta kolme mitalia; kultaa vuonna 1996, hopeaa vuonna 1997 sekä pronssia vuonna 1995. Virallisissa kilpailuissa hän ei ole esiintynyt vuoden 2012 jälkeen.


title: Raimo Salmi (juoksija)

text: Raimo Johannes Salmi (s. 21. marraskuuta 1964 Kangasala) on aktiiviuransa lopettanut suomalainen kestävyysjuoksija. Seuratasolla hän edusti vuodesta 1990 lähtien Teivo Stayersia. Aikuisten SM-tasolla hän saavutti yhden mitalin ollen maratonin SM-pronssilla vuonna 1997. Virallisissa kilpailuissa hän ei ole esiintynyt vuoden 2012 jälkeen. Salmi voitti myös vuoden 2001 Hämeenlinnan kaupunkimaratonin.


title: Eino Kanerva

text: Eino Ensio Kanerva (s. 20. syyskuuta 1910 Tampere – 8. tammikuuta 1942 Poventsa) oli suomalainen pesäpalloilija, jääpalloilija ja jalkapalloilija.


title: Eino Kanerva

text: Eino Kanerva aloitti urheilu-uransa pesäpalloilijana, jossa hän saavutti vuonna 1928 Suomen mestaruuden Viipurin Pallonlyöjien riveissä.


title: Eino Kanerva

text: Seuraavaksi Kanerva panosti jääpalloon, jossa hän pelasi Viipurin Palloseuran (ViPS) riveissä. ViPS:n riveissä Kanerva oli voittamassa kaksi Suomen mestaruutta kausina 1931 ja 1936. Kanerva saavutti ViPS:n riveissä 1930-luvulla myös muita jääpallomitaleita: hopeaa kaudella 1934 hävittyään loppuottelu-uusinnassa HIFK:lle ja vuosina 1932 ja 1933 pronssia. Kanerva nousi jääpallomaajoukkueeseen helmikuussa 1931 ja pelasi sen jälkeen viisi A-maaottelua Ruotsia vastaan sekä kaksi B-maaottelua. Talvisodan jälkeen ViPS:n toiminta yhdistettiin Helsinkiin siirtyneisiin Susiin, jossa Kanerva oli voittamassa hopeaa Välirauhan kaudella 1941.


title: Eino Kanerva

text: Eino Kanerva pelasi myös jalkapalloa ja oli ensimmäisessä viipurilaisessa joukkueessa, kun ViPS pelasi jalkapallon SM-sarjaa kaudella 1930.


title: Eino Kanerva

text: Eino Kanervan elämä päättyi Jatkosodassa Poventsassa tammikuussa 1942, jossa hän haavoittui kuolettavasti.


title: Alexander Cannelin

text: Alexander Cannelin () oli 1800-luvulla vaikuttanut merikapteeni. Hän oli merenkulkuopetuksen ja Pohjois-Suomen merenkulun kehittäjä. Laatiessaan alan oppikirjaa hän vaikutti suomenkielisen merenkulkusanaston kehitykseen. Hänen teoksensa "Oppikirja merikulun tieteessä" ilmestyi kahtena niteenä vuosina 1868 ja 1869. Sitä käytettiin oppikirjana Oulun ja Viipurin merikouluissa. Monet hänen laatimansa suomennostyöt jäivät julkaisematta, koska tekijänoikeuspalkkioista ei päästy sopimukseen. Cannelin kirjoitti ylioppilaaksi vuonna 1844. Hänen veljensä Gustaf Cannelin oli Mustasaaren kirkkoherra.


title: Alexander Cannelin

text: Cannelinin vanhemmat olivat Pyhäjoen lukkari Tomas Cannelin ja Juliana Ticklén. Hän kävi Oulun triviaalikoulua ja pääsi ylioppilaaksi 1844. Hän opiskeli lyhyen aikaa Helsingin yliopistossa, mutta muutti sitten Raaheen ja työskenteli merenkulun tehtävissä. Hän solmi avioliiton ensin 1854 ja nuorikon kuoltua toisen avioliiton noin vuonna 1857. Samoihin aikoihin hän oli edennyt urallaan merikapteeniksi, ja toimi esimerkiksi parkki Kalevan kapteenina valtameriliikenteessä.


title: Alexander Cannelin

text: Oulun merikoulu perustettiin senaatin päätöksellä tammikuussa 1863. Cannelin valittiin saman vuoden marraskuussa sen ensimmäiseksi johtajaksi. Koulu oli melko pieni ja palveli ensin vain alueellisia tarpeita. Aluksi oli vain perämiesosasto, jossa oli 15 oppilasta. Syksyllä 1864 oppilaita oli 21 ja toiminnassa oli myös merikapteeniosasto ja itämerenkippariosasto. Opetusta annettiin sekä ruotsiksi että suomeksi, mikä teki koulusta ensimmäisen suomenkielisen merenkulkukoulun. Koulu muuttui täysin suomenkieliseksi 1899.


title: Alexander Cannelin

text: Hanke merenkulun oppikirjasta aloitettiin Suomalaisen Kirjallisuuden Seuran ja senaatin valtiovaraintoimituskunnan aloitteesta 1864. Aluksi pyrittiin suomentamaan Turun merikoulun opettajien kirjoittama ruotsinkielinen oppikirja "Lärobok i Navigations-vetenskapen", joka sisälsi erilliset kurssit Itämeren kippareille, perämiehille ja kapteeneille. Suomennostyötä tarjottiin Cannelinille, sillä hän oli Ouluun perustetun ja ainoan suomenkielisen merimieskoulun johtaja. Cannelinin eduksi luettiin, että "kielensä puolesta selvä ja myös kirjoituksessa kokenut suomalainen, sekä siitä syystä luultavasti parempi pännämies kuin tavalliset kipparimme, että hän on itsensä ylioppilaaksi lukenut, ennen kuin merille lähti - -." Cannelinin työ oli uraauurtavaa, ja hän joutui itse luomaan alan sanastoa. Tosin aiemmin suomennettu eversti J. Bartramin teos Saimaan purjehdusväylistä. Cannelin ei kuitenkaan hyväksynyt esimerkiksi Bartramin kirjaan suomennettuja ilmansuuntien nimiä kuten pohja, pohjan koilliskorva, pohjaiskoillinen. Cannelinin kirjassa ilmansunnat olivat esimerkiksi pohjanen, pohjais-itä-pohjanen, itä-pohjanen pohjaseen ja itä-pohjanen.


title: Luettelo valtioiden sotilaallisista menoista

text: Tämä on luettelo valtioiden sotilaallisista budjeteista. Summat on ilmoitettu Yhdysvaltain dollareissa. Tiedot ovat Tukholman kansainvälisestä rauhantutkimusinstituutista ja brittiläiseltä ajatushautomolta International Institute for Strategic Studiesilta.


text: Asevelvollisuutta ylläpitävien maiden budjeteista yleensä puuttuvat pakottamisesta aiheutuvat piilokulut. Suomen piilokuluiksi on arvioitu 1-2% bruttokansantuotteesta, jolloin Suomen todellinen puolustusbudjetti olisi 2,5-3,5% bkt:sta. Israelissa asevelvollisuuden piilokulut (1,7%) on kirjattu osaksi budjettia.


text: Lähteet:


title: Irisbus Citelis Line

text: Irisbus Citelis Line on Irisbusin automalli. Se on poistunut käytöstä Suomesta Westendin Linjan mentyä 2012 konkurssiin.


title: Varhaiskampakeramiikka

text: Varhaiskampakeramiikka eli Sperringsin keramiikka on ensimmäinen Karjalassa ja Suomessa käyttöön otetun kivikautisen keramiikan tyylisuunta. Sen pioneerikäyttäjät, mesoliittiset metsästäjä-keräilijät, aloittivat pitkän keraamisten astioiden valmistusperinteen, jonka kaikkia tyylisuuntia kutsutaan yhteisesti kampakeramiikan läntiseksi ryhmäksi. Kirjallisuudessa siitä käytetään lyhenteitä "Sp, Sperring" tai "Ka I". Lisänumerolla 1 tai 2 viitataan sen vanhempaan ("Ka I,1" tai "KaI:1" eli "Sperring 1") tai nuorempaan ("Ka I,2" tai "KaI:2" eli "Sperring 2") vaiheeseen, jotka erottuvat toisistaan muun muassa koristelunsa perusteella. Vanhempi tyyli syntyi ja kehittyi Venäjän Karjalassa noin 6500−6400 BP eli noin 5500−5400 eaa., ja se levisi sieltä aluksi vesitöjen äärelle ja merenrannikoille Vienan Karjalaan, Vienanmerelle ja Suomenlahdelle. Suomessa sitä tavataan kaiken kaikkiaan 5300−4300 eaa., ja täällä sen valmistus loppui viimeiseksi uusien koristelutyylien vallatessa alaa. Ennen häviämistään sen tyyli muuttui nuoremmaksi varhaiskampakeramiikaksi, jota valmistettiin Suomessa lyhyen aikaa 4300−4100 eaa.. Tätä lähinnä Fennoskandian kultturivaihetta kutsutaan venäläisessä ja suomalaisessa kirjallisuudessa neoliittisen kivikauden alkuvaiheeksi eli subneoliittiseksi kivikaudeksi.


title: Varhaiskampakeramiikka

text:
Varhaiskampakeraamiset astiat voidaan ryhmitellä koon mukaan eri luokkiin (cm = senttimetriä), missä astian suun halkaisiaja (Ø) ja astian seinämän paksuus (p) on ilmoitettu seuraavasti:
Pienet astiat saattoivat olla vain juomakupin kokoisia, mutta suuret astiat olivat tilavuudeltaan 35−45 litraa tai joskus harvoin jopa 70 litraa. Tällaisia astioita ei voinut liikutella, jos niissä säilytettiin ruoka-aineita. Suuret astiat saattoivat tyhjinäkin hajota niitä toistuvasti nostettaessa, joten niitä on varmaankin käytetty säilytysastioina.


title: Varhaiskampakeramiikka

text: Astian saviaines oli yleensä paksua ja karheaa, koska sekoitteena oli käytetty kivimurskaa. Etelä- ja Lounais-Suomessa oli myös käytetty kasvissekotteita, jotka jättivät seinämän polton jälkeen huokoiseksi.


title: Varhaiskampakeramiikka

text: Astiat olivat koristeltu ulkopuolelta, reunaa lukuun ottamatta, kokonaan käyttäen erilaisia leimaisimia. Leimoja olivat olleet esimerkiksi kalan selkänikamat (yleisin; kalalajit voidaan tunnistaa), tikun ympäri kiedottu naru, puuesineen kulma, lastaan sivu tai katkaistun tikun pyöreä pää. Pitkiä viivoja saatettiin myös piirtää tikulla. Kampakuvion käyttö oli aluksi harvinaista. Astian ulkopinta oli usein maalattu mustaksi tai punaiseksi.


title: Varhaiskampakeramiikka

text: Nuoremmassa lounais-suomalaisessa tyylissä oli joskus piirretty kuvioita, jotka muodostivat kalan ruotoja tai risteäviä verkkoja. Uutta olivat myös soikeat tai pyöreät leimat sekä astian reunan koristelu. Kaakkois-Suomessa oli usein painettu tiheitä kamman tai kierrenuoran leimavyöhykkeitä. Sisä-Suomessa oli tradition loppuvaiheessa käytetty sekoiteaineena asbestia.


title: Varhaiskampakeramiikka

text: Suomalaisessa löytöaineistossa on löytynyt rikottuja ihmishahmoja. Näitä kutsutaan idoleiksi ja ne oli valmistettu savesta, joka sitten poltettiin keramiikaksi. Kaikki idolit olivat löytyneet hajonneina ja arvellaankin, että ne oli hajotettu tarkoituksella.


title: Varhaiskampakeramiikka

text: Useimmat tutkijat ovat samaa mieltä siitä, että varhaiskampakeramiikan valmistustaidon leviämiseen ei liity uuden väestön saapumista alueelle, vaan sitä on kuvattu taidon diffuusioksi eli taidon leviämiseksi. Maahanmuuttoa vastaan viittaa se, ettei löytyöaineistossa mikään muukaan asia muutu, vaikka keramiikka ilmestyy siihen mukaan. Taito on opittu naapuriryhmiltä ja astioiden käyttö on ollut niin kannattavaa, että niiden vaivalloinen valmistus on haluttu oppia sen vuoksi. Tähän viittaa maailman eri puolilla tehtdyt havainnot, että keramiikkaa on otettu käyttöön lähes samanaikaisesti, tai muutaman sadan vuoden viiveellä siitä, kun se ilmestyi seudulle.


title: Varhaiskampakeramiikka

text: Leviämismekanismiin liittyi tutkijoiden arvioiden mukaan eksogamia, jossa naisen käsityötaito ja keramiikan käyttöideat siirtyvät hänen mukanaan, kun hän "avioitui" toiseen metsästäjä-keräilijä ryhmittymään. Tämä malli sopii myös taidon leviämisvauhtiin, mikäli ryhmien asuinpaikat sijaitsivat 30−100 kilometrin välein. Myös astioiden muotoilu ja koristelu levisi samanlaisena, mikäli naiset siirtyivät uuteen ryhmään nuorina ja opettivat siellä taitonsa muille.


title: Varhaiskampakeramiikka

text: Varhaiskampakeramiikkaa valmistavien asuinpaikkojen vanhimmat ajoitukset löytyvät Äänisen rannoilta tai Karjalankannakselta. Useimmat tutkijat ovatkin sitä mieltä, että keramiikka otettiin käyttöön juuri siellä. Taito yleistyi siellä nopeasti Karjalassa ja se levisi sieltä länteen Suomenlahdelle ja pohjoiseen Vienanmerelle.


title: Varhaiskampakeramiikka

text: Tutkijat arvelevat, että keramiikka on kulttuurilainaa kaakkoisilta keraamisilta ryhmiltä. Kuitenkin varhaiskampakeramiikka poikkeaa muista tyyleistä niin, että tutkijat eivät ole yksimielisiä mistä valmistustaito on peräisin. Vahvoja ehdokkaita ovat Valdain, Ylä-Volgan tai Volga-Kaman keraamiset kulttuurit. Enää ei ehdoteta virolaisia ryhmiä, sillä niiden valmistustekniikka eroaa merkittävästi täkäläisestä.


title: Varhaiskampakeramiikka

text: Vihjeitä alkuperästä on saatu Karjalankannakselta asuinpaikan "Veksa 3" kaivauksista, josta löytyy Ylä-Volgalaista keramiikkaa (pohjoinen muunnos). Tämän asuinpaikan ajoitukset sijoittuvat väille 5800−5200 eaa.. Myös Äänisen etelärannan asuinpaikalla Tudozero 5 on löydetty samantapaista keramiikkaa niinkin varhain kuin noin 6100 eaa. (jos ajoitus on onnistunut). Ilman lisävahvistuksia asia on vielä auki.


title: Varhaiskampakeramiikka

text: Äänisen rannikolta ja sen lähiympäristöstä tunnetaan useita asuinpaikkoja, jotka näyttävät varhaiskampakeramiikan leviämisen kulkua: "Sulgu 2" (5600−4900 eaa.), "Vožmaricha" 26 (5300 eaa.), "Pinduši 3", "Tudozero 5" (5200−5000 eaa.), "Pegrema 9" (5500 eaa.) ja "Šeltozero 11" (5400−4800 eaa.).


title: Varhaiskampakeramiikka

text: Laatokan rannoilla ja Karjalankannaksella oli tradition varhaisia käyttäjiä. Asuinpaikoilta "Berezje" (Laatokan eteläranta), "Hepojärvi" (5400−5300 eaa.), "Silino" (4800−4600 eaa.), "Shettima-1" (5300 eaa.) ja "Orvonavolok-5" (4700−4600 eaa.) on tehty varmoja löytöjä.


title: Varhaiskampakeramiikka

text: Keramiikka levisi Etelä-Suomessa lähinnä Suomusjärven kulttuurin tiheimpään asutukseen niin, että Suomenlahden itärannikolle se tuli 5300−5200 eaa. (esimerkiksi asuinpaikka "Ankkapurha" (5000−4400 eaa.)) ja länsirannikolle 5200−5100 eaa.. Ahvenanmaalla on ilmeisesti ollut hylkeenpyyntileirejä, sillä sieltä löytyy keramiikkaa "Östra Jansmyyran" ja "Vargstenslättenistä" noin 5100−4900 eaa..


title: Varhaiskampakeramiikka

text: Traditio levisi Lounais-Suomen rannikkoa ylös pohjoiseen. Esimerkiksi sisämaassa sitä tehtiin "Kojonjoella" 4800 eaa. ja merenrannikon suurella asuinpaikalla "Kraviojankankaalla" sitä tehtiin 5100 eaa. alkaen. Pohjanmaalle se saapui 5100−5000 eaa. (esimerkiksi Yli-Ii (4600 eaa.)) ja siitä edelleen Kemijärvelle "Haveriin" noin 5000 eaa..


title: Varhaiskampakeramiikka

text: Vanhemman varhaiskampakeramiikan asuinpaikkoja ovat edellisten lisäksi muun muassa Viipurin "Häyrinmäki", Kiteen "Koivikko", Porvoon "Böle", Lapinjärven "Fällismalmi", "Etelä-Vantaa 2", Karjaan "Gålibacka" ja Kurikan "Jäniskallio", "Vierikko" ja "Puska" sekä Lounais-Suomesta Paimion "Toispuolojanmummi".


title: Varhaiskampakeramiikka

text: Pohjoinen leviämissuunta oli läntistä suuntaa hitaampi. Tästä ovat esimerkkeinä sisämaan asuinpaikka "Panozero 1" (4650 eaa.) ja Vienanmeren rannikolla Uikujoen suussa "Erpin Pudas 1" (4900−4300 eaa.). Vaikka eräitä varhaiskampakeramiikkaa tekeviä asuinpaikkoja on jopa Inarinjärvellä, se ei kuitenkaan juurtunut Pohjois-Suomeen. Oulunjärvellä se muuttui pian Säräisniemen tyyliksi, joka levisi järven ympäristöön. Tämän vuoksi varhaiskampakeramiikan ja Säräisniemen keramiikan levinneisyysalueet ovat päällekkäiset.


title: Varhaiskampakeramiikka

text: Vaikka rannikoilla asuivat suurimmat yhteisöt ja ne omaksuivat keramiikan ensin, omaksuivat sen myös sisämään asukkaat. Asutus on saattanut olla sisämaassa harvempää, sillä kermiikkaa on löytynyt sieltä vähemmän.


title: Varhaiskampakeramiikka

text: Noin 4300 eaa. Suomeen levisi lyhyeksi aikaa eli pariksi sataa vuotta uusi koristelutyyli, joka levisi myös koko varhaiskampakeraamiselle alueelle. Sitä kutsutaan "nuoremmaksi varhaiskampakeramiikaksi" ("Ka I,2" tai "Ka I:2"). Astioihin laitettiin runsaasti kampaleimoja ja muita leimoja käytettiin vähemmän. Jo vanhemman varhaiskampakeramiikan aikaiset seudulliset erot koristeluissa korostuivat nyt selvästi, kun nuoremman varhaiskampakeramiikan rinnalla käytettiin Lounais-Suomen rannikoilla Jäkärlän ryhmän koristeluita ja Kaakkois-Suomessa käytettiin lähes yksinomaan kampaleimoja.


title: Varhaiskampakeramiikka

text: Kaakkois-Suomessa sekoitettiin saven joukkoon myös asbestikuituja rouheena. Pitkät kivikuidut sitoivat savimassaa siinä, missä orgaaniset kuidutkin, mutta ne jäivät astian polttamisen jälkeen sitomaan keramiikkaa. Uusi sitova elementti vahvisti seinämää siinä määrin, että astiat voitiin valmistaa ohuimmiksi ja siten myös kevyimmiksi. Tämä asbestikeraaminen traditio levisi Saimaan ympäristöön ja sieltä luoteeseen Pohjanlahteen asti. Asbestisekoitteita käytettiin kivikauden loppuun ja metallikauden alkuun asti. Varhaiskampakeramiikan sisällä sen leviämisalueen painopiste oli Kaakkois-Suomi.


title: Varhaiskampakeramiikka

text: Nuorempi varhaiskampakeramiikan leviämisalue ei ylettynyt Pohjois-Suomessa niin pohjoiseen, kuin vanhempi tyyli. Pohjoisraja kulki Kemijärven korkeudella ja rajoittui lounaassa Jäkärlän ryhmän alueeseen. Eteläraja oli vanhemman tyylin kaltainen, mutta idässä se seurasi Vienanmerta ja levittäytyi kauemmaksi itään Kargopolin alueelle asti. Uusi tyyli ennakoi varmastikin tyypillisen kampakeramiikan esiintuloa.


title: Varhaiskampakeramiikka

text: Suomessa varhaiskampakeramiikka korvautui tyypillisellä kampakeramiikalla, joka levisi tänne Karjalasta noin 4100 eaa. alkaen. Sen leviämisvauhti on ollut melkoinen, sillä löytöaineistossa ruukkujen koristelutyyli on eri puolilla Suomea hyvin yhtenäinen. Aluksi Suomen kaakkois- ja etelärannikolle jäivät sinnittelemään Jäkärlän ryhmä ja osa varhaiskampakeraamista ryhmää, mutta lopulta nekin omaksuivat tyypillisen kampakeramiikan nuoremman tyylin.


title: Varhaiskampakeramiikka

text: Ennen Suomeen tuloaan tyypillinen kampakeramiikan alkuvaihe kehittyi varhaiskampakeramiikan syntyseudulla Äänisen ympäristössä 4500 eaa.. Sen vaikutusmekanismi varhaiseen kampakeramiikkaan on epäselvä, mutta sen tehokas levittätyminen länteen on todistettu arkeologisesti. Osa Karjala ja Kargopolin alueesta osa jäi itäisen kuoppakeramiikan alueeksi.


title: Varhaiskampakeramiikka

text: Varhaiskampakeramiikkaa löydettiin ensimmäiseksi Espoosta "Sperringsistä" (eli "Perringistä"), jossa Aarne Äyräpää suoritti kaivauksia 1923−1924. Tämän löytöpaikan mukaan nimettiin keramiikan koristelutyyli ja nimitys on edelleen käytössä ulkomaalaisessa kirjallisuudessa. Vasta Äyräpään vuonna 1930 luoman ja silloin julkaiseman rannansiirtymiskronologian mukaan huomattiin Sperringsin keramiikan olevan Suomen vanhinta keramiikkaa. Varhaista kampakeramiikkaa ovat tämän jälkeen käsitelleet Suomessa Sakari Pälsi, Ville Luho, Eero Muurimäki, Lea Väkeväinen, Leena Ruonavaara, Olli Soininen, Petro Pesonen, Julius Ailio, C.F. Meinander, Torsten Edgren, Christian Carpelan ja Matti Huurre.


title: Varhaiskampakeramiikka

text: Sen venäläisiä tutkijoita ovat olleet muun muassa V.V. Adel, V.F. Filatova, Konstantin E. German, U.V. Titov ja I.F. Vitenkova.


title: Zen sanataiteessa

text: Zen sanataiteessa: esseitä luovuudesta ("Zen in the Art of Writing: Releasing the Creative Genius within You") on Ray Bradburyn kirjoituskokoelma vuodelta 1990. Teoksen on suomentanut Elina Seppänen ja julkaissut suomeksi Kansanvalistusseura vuonna 2008.


title: Yrjö Nykänen

text: Yrjö Nykänen (25. joulukuuta 1890 Leppävirta – 9. maaliskuuta 1940 Äyräpää, Vuosalmi) oli suomalainen urheilujohtaja ja -valmentaja, joka tuli tunnetuksi erityisesti voimistelun alueella. Hän harrasti omalla aktiiviurallaan 1910- ja 1920-luvuilla voimistelun lisäksi myös painia ja jalkapalloa.


title: Yrjö Nykänen

text: Yrjö "Jyrä" Nykäsen oma urheilu-ura lähti liikkeelle hieman hankalasti, sillä hän ei täyttänyt SVUL:n valitsijoiden asettaamaa 169 cm:n pituuden vähimmäisvaatimusta, joka vaadittiin Tukholman olympialaisten Suomea edustaneessa joukkuevoimistelujoukkueessa. Nykänen edusti silloin Viipurin Reipasta – Suomen silloista ykkösvoimisteluseuraa.


title: Yrjö Nykänen

text: Voimistelunopettajaksi Nykänen valmistui 1915 Helsingin yliopistosta. Ensimmäiset telinevoimistelun SM-kisat järjestettiin vuonna 1916 Viipurissa, ja niissä viipurilainen Yrjö Nykänen tuli mestariksi. Sen jälkeen hän saavutti vielä voimistelun SM-hopeaa 1921 ja toisen mestaruutensa 1922. Tähän aikaan vuosina 1920–26 hän toimi Viipurin suojeluskuntapiirin urheiluohjaajana. Sisällissotaan 1918 Nykänen oli osallistunut valkoisten puolella komppanianpäällikkönä.


title: Yrjö Nykänen

text: Nykänen pelasi myös Reippaan jalkapallojoukkueessa seuran päästessä vuosina 1918 ja 1919 finaaliin Helsingin Jalkapalloklubia vastaan. Monipuolinen urheiluaktiivi Nykänen oli perustamassa vuonna 1916 Viipuriin omaa painiseuraa, Viipurin Voimailijoita. Sen jäsenenä hän paini itsekin ja oli myöhemmin painituomarina.


title: Yrjö Nykänen

text: Viipurilaisaika päättyi 1927, jolloin hän siirtyi opettajaksi Sortavalaan, jossa hän oli perustamassa Sortavalan Voima-Veikkoja. Opettajana hän toimi ensin Sortavalan seminaarin voimistelun ja terveysopin lehtorina vuosina 1927–31 ja sen jälkeen Sortavalan suomalaisen normaalilyseon voimistelun ja terveysopin lehtorina vuosina 1932–1935. Hän oli myös SVUL:n Itä-Karjalan piirin johtokunnassa, Sortavalan kaupungin urheilulautakunnan puheenjohtajana sekä Sortavalan seminaarin oman urheiluseuran Kunnon puheenjohtajana.


title: Yrjö Nykänen

text: Tätä kautta kesti vuoteen 1935, jolloin Nykänen muutti Helsinkiin Normaalilyseon voimistelun lehtoriksi. Hän oli jo aiemmin toiminut Viipuri-aikanaan valtakunnallisesti. hän toimi Pariisin vuoden 1924 olympialaisissa Suomen voimistelujoukkueen päävalmentajana, jossa tehtävässä hän oli sen jälkeen vielä kaksissa olympialaisissa eli 1928 ja 1936. Valmennustyön lisäksi hän toimi järjestötehtävissä eli Voimisteluliiton johtokunnassa 1933–1934 ja varapuheenjohtajana 1937. Vuonna 1935 Yrjö "Jyrä" Nykänen kutsuttiin Voimisteluliiton kunniajäseneksi. Suomi oli tähän aikaan voimistelun kansainvälisellä huipulla – Ale Saarvala saavutti Suomelle ensimmäisen olympiakullan Berliinin olympialaisissa 1936. Nykänen oli vuosina 1938–1940 edustamassa Voimisteluliittoa Olympialaisen Komitean valtuuskunnassa.


title: Yrjö Nykänen

text: Nykänen kirjoitti opettajauransa aikana voimistelunopettajille kolme kirjaa. Lisäksi hän osallistui 1930-luvulla politiikkaan: vuoden 1936 eduskuntavaaleissa Isänmaallisen Kansanliikkeen (IKL) ehdokkaana.


title: Yrjö Nykänen

text: Talvisodassa Yrjö Nykänen oli luutnantin arvoisena komppanianpäällikkönä JR 61:ssä. Hän kaatui Äyräpään Vuosalmella pommituksissa aivan talvisodan loppuvaiheessa 9. maaliskuuta 1940. Samana päivänä kaatui myös hänen veljensä Herman Nykänen, joka johti saman rykmentin naapurikomppaniaa. Yrjö ja Herman Nykäsen ruumiit löydettiin vasta jatkosodan aikaan, ja heidät haudattiin Viipurissa kesällä 1942.


title: Jerome Flynn

text: Jerome Flynn (s. 16. maaliskuuta 1963) on englantilainen näyttelijä ja laulaja, joka tunnetaan 1990-luvun popyhtyeestä Robson & Jerome sekä televisiorooleistaan Bronnina yhdysvaltalaisessa televisiosarjassa "Game of Thrones" ja poliisi Bennet Drakena brittiläisessä televisiosarjassa "Ripper Street".


title: Loïc Duval

text: Loïc Duval (s. 12. kesäkuuta, 1982 Chartres) on ranskalainen moottoriurheilija. Hän on vuoden 2013 Le Mansin 24 tunnin ajon voittaja.


title: Loïc Duval

text: Karting-uransa jälkeen Duval siirtyi vuonna 2002 Ranskan Formula Campus -sarjaan voittaen sarjan mestaruuden. Vuonna 2003 Duval ajoi Ranskan Formula Renault 2000 -sarjaan voittaen myös tämän sarjan mestaruuden. Vuonna 2004 Duval kilpaili Formula 3 Euroseries -sarjassa sijoittuen sarjan 12:ksi. Vuonna 2005 Duval jatkoi F3-Eurosarjassa sijoittuen sarjan seitsemänneksi. Samana vuonna hän ajoi Macaon Grand Prix -kilpailussa paalupaikalle, mutta sijoittui lopulta kilpailussa kuudenneksi.


title: Loïc Duval

text: Vuonna 2006 Duval siirtyi kilpailemaan Japaniin ja kilpaili Formula Nippon -sarjassa sijoittuen sarjan kuudenneksi. Samana vuonna hän ajoi Japanin Super GT -sarjassa voittaen yhden kilpailun sijoittuen sarjan toiseksi. Vuonna 2008 Duval jatkoi Formula Nippon -sarjassa voittaen kaksi kilpailua ja sijoittuen sarjan toiseksi. Samana vuonna Duval osallistui ensi kertaa Le Mansin 24 tunnin ajoon sijoittuen kokonaiskilpailun kahdeksanneksi. Vuonna 2009 Duval onnistui voittamaan Formula Nippon -sarjan mestaruuden. Samana vuonna hän ajoi Aasian Le Mans Series -sarjassa. Vuonna 2010 Duval voitti Super GT -sarjan mestaruuden. Samana vuonna hän sijoittui Formula Nippon -sarjassa neljänneksi. Vuonna 2011 Duval sijoittui Super GT -sarjan kolmanneksi. Samana vuonna hän kilpaili jälleen Le Mansin 24 tunnin kilpailussa ollen kokonaiskilpailun viides. Vuonna 2012 Duval kilpaili uudessa FIA World Endurance Championship -sarjassa kolme kilpailua. Vuonna 2013 Duval jatkoi täyden kauden FIA WEC -sarjassa voittaen sarjan mestaruuden yhdessä Tom Kristensenin ja Allan McNishin kanssa. Samana vuonna he voittivat yhdessä Le Mansin 24 tunnin ajon.


title: Loïc Duval

text: Vuonna 2014 Le Mansin 24 tunnin ajon harjoituksissa Duvalin ajama Audi ajoi pahannäköisen ulosajon, jonka seurauksena auto romuttui täysin ja Duval vietiin sairaalaan. Duval selvisi tilanteesta pienin naarmuin, mutta hän ei päässyt osallistumaan itse kilpailuun. Hänen tuuraajaksi otettiin Audin varakuljettaja Marc Gené.


title: Loïc Duval

text: Vuonna 2015 hän ajoi Formula E -sarjaa lähtien saavuttaen kaksi kolmossijaa ja 42 pistettä.


title: Loïc Duval

text: * Kausi käynnissä.


title: Mitä vikaa on homoseksuaalisuudessa?

text: Mitä vikaa on homoseksuaalisuudessa? ("What's Wrong With Homosexuality?") on John Corvinon kirja vuodelta 2013. Teoksen on suomentanut Kirsi Luoma ja julkaissut suomeksi Like.


title: Samuli Kaislasalo

text: Samuli Kaislasalo (s. 3. elokuuta 1995) on suomalainen lentopalloilija joka pelaa Raision Loimussa kaudella 2018–2019. Kotimaisessa lentopalloliigassa hän on pelannut edesmenneen LEKA Volleyn, Rantaperkiön Iskun ja Hurrikaani Loimaan riveissä. Keväällä 2018 Kaislasalo solmi vuoden mittaisen sopimuksen Japanin lentopalloliigan tulokasjoukkueen VC Nagano Tridentsin kanssa.


title: Samuli Kaislasalo

text: Uransa ensimmäisen miesten A-maaottelun Kaislasalo pelasi toukokuussa 2018 Hollantia vastaan. Sitä ennen hän oli ehtinyt kuulua useamman vuoden miesten maajoukkueryhmään. Hänet valittiin vuoden 2018 MM-kisajoukkueeseen, ja ennen MM-kisoja hän on pelannut 16 maaottelua. Ikäluokkansa nuorten maajoukkueessa hän pelasi EM-lopputurnauksessa 2013 (4. sija) ja MM-lopputurnauksessa vuonna 2013 (11. sija).


title: Samuli Kaislasalo

text: Kaislasalo aloitti lentopalloilun viisivuotiaana. Lajivalintaa olivat ohjaamassa omat vanhemmat, jotka molemmat olivat itse aikoinaan pelanneet lentopalloa. Koijärven Kunnon kasvatti siirtyi lukioikäisenä opiskelemaan ja harjoittelemaan Lentopalloliiton valmennuskeskukseen Kuortaneelle. Samanaikaisesti hän kävi Kuortaneen Urheilulukiota. Kaislasalo pelasi Kuortaneen valmennuskeskuksen joukkueessa lukioaikoina aluksi 2-sarjaa ja myöhemmin 1-sarjaa. Kaudella 2013–2014 hän esiintyi myös muutamassa ottelussa kotimaisessa lentopalloliigassa. Liigadebyytti koitti helmikuussa 2014 Hurrikaani Loimaan riveissä.


title: Samuli Kaislasalo

text: Kausi 2014–2015 oli Kaislasalolle uran ensimmäinen täysimittainen lentopalloliigassa. Siihen asti keskitorjujana pääsääntöisesti pelannut Kaislasalo alkoi keskittyä hakkurin pelirooliin. Hän esiintyi Rantaperkiön Iskun riveissä lentopalloliigassa ja pelasi Iskun ykköshakkurina. Iskun kausi päättyi puolivälierissä tappioon VaLePalle. Kaislasalo valittiin vuoden tulokkaaksi lentopalloliigassa kauden päätteeksi. Kaislasalo ja Isku putosivat niin ikään kaudella 2015–2016 puolivälierissä VaLePalle. Kaislasalo oli 8. runsarjan pistepörssissä.


title: Pyhä liiga

text: Pyhä liiga voi tarkoittaa:


title: Jussi Vasama

text: Jussi Vasama (s. 6. syyskuuta 1974 Helsinki) on aktiiviuransa lopettanut suomalainen aitajuoksija. Hän edusti uransa alun Vihdin Viestiä ja siirtyi aikuisurheilijana edustamaan Porvoon Urheilijoita. Hänen valmentajinaan toimivat Teijo Nieminen ja Mikael Ylöstalo. Kalevan kisoista Vasama saavutti hopeaa 400 metrin aitajuoksussa vuonna 1997. Lisäksi sisäratojen SM-kisoista hän saavutti kolme perättäistä pronssimitalia 60 metrin aitajuoksussa; vuosina 1996, 1997 ja 1998.


title: Jussi Vasama

text: Jussi Vasamalla on useita nuorten Suomen Mestaruuksia ja mitaleja aitajuoksuissa eri matkoilta, sekä lisäksi mitaleita joukkuemoniotteluissa. Hän oli usean vuoden ajan maajoukkuevalmennuksessa ja osallistui sekä nuorten että aikuisten maaotteluihin. Virallisissa kilpailuissa hän ei ole esiintynyt vuoden 1999 jälkeen.


title: Jussi Vasama

text: Ennätykset päälajeissa:Urheilu-uransa jälkeen Jussi Vasama on siirtynyt liike-elämän palvelukseen.


title: Shkodran Mustafi

text: Shkodran Mustafi (s. 17. huhtikuuta 1992 Bad Hersfeld, Saksa) on saksalainen jalkapalloilija, joka edustaa Englannin Valioliigassa pelaavaa Arsenalia. Hän on pelipaikaltaan keskuspuolustaja.


title: Shkodran Mustafi

text: Mustafin vanhemmat ovat kotoisin Albaniasta.


title: Shkodran Mustafi

text: Mustafi on jalkapallon maailmanmestari Saksan maajoukkueen riveistä vuoden 2014 MM-kilpailuista.


title: Christoph Kramer

text: Christoph Kramer (s. 19. helmikuuta 1991 Solingen, Saksa) on saksalainen jalkapalloilija, joka pelaa Bundesliigan Borussia Mönchengladbachssa. Hän on pelipaikaltaan puolustava keskikenttäpelaaja.


title: Christoph Kramer

text: Kramer pääsi mukaan Saksan maajoukkueeseen, kun sen vakituiset keskikenttäpelaajat Lars Bender ja İlkay Gündoğan joutuivat jäämään pois maajoukkueesta loukkaantumisten vuoksi. Hän pelasi jalkapallon 2014 MM-turnauksessa aina sen finaali-peliin asti, mutta pyörtyi törmättyään Argentiinan pelaajan kanssa ja joutui jättämään kentän.


title: Enzo Pérez

text: Enzo Nicolás Pérez (s. 22. helmikuuta 1986 Maipú, Argentiina) on argentiinalainen jalkapalloilija, joka edustaa argentiinalaista River Platea. Hän on pelipaikaltaan keskikenttäpelaaja.


title: Enzo Pérez

text: 8. kesäkuuta 2011 Pérez siirtyi viisivuotisella sopimuksella portugalilaisseura Benficaan. Hänestä maksettiin 5,5 miljoonan euron siirtokorvaus. Vakavasta polvivammasta toipumisen jälkeen hänet lainattiin 9. helmikuuta 2012 kuusi kuukautta kestäneellä lainasopimuksella Estudiantesiin.


title: Enzo Pérez

text: 29. joulukuuta 2014 Pérez siirtyi Valenciaan 25 miljoonan euron siirtokorvauksella.


title: Enzo Pérez

text: Pérez oli Argentiinan maajoukkueessa vuoden 2014 MM-kilpailuissa.


title: Divock Origi

text: Divock Okoth Origi (s. 18. huhtikuuta 1995 Oostende, Belgia) on belgialainen jalkapalloilija, joka pelaa lainasopimuksella VfL Wolfsburgissa Saksan Bundesliigassa. Hänet lainattiin 31.8.2017 Liverpoolista Englannin Valioliigasta. Hän on pelipaikaltaan hyökkääjä.


title: Divock Origi

text: Origi pelasi Ranskan Ligue 1:n Lillessä kaudella 2012–2013 kymmenen ottelua, joissa teki yhden maalin. Seuraavalla kaudella hän viimeisteli 30 ottelussa viisi maalia. Hän siirtyi Englannin Valioliigan Liverpooliin 12 miljoonan euron siirtosummalla kesällä 2014. Hän pelasi kauden 2014–2015 vielä lainalla Lillessä tehden 33 pääsarjaottelussa kahdeksan maalia. Mestarien liigassa hän pelasi kolme karsintaottelua ja Eurooppa-liigassa viisi ottelua, joissa teki yhden maalin.


title: Divock Origi

text: Kaudella 2015–2016 Origi pelasi Liverpoolissa 16 valioliigaottelua, joissa teki viisi maalia. Hän kuului loppuottelun hävinneeseen Liverpoolin joukkueeseen sekä Englannin liigacupissa että Eurooppa-liigassa. Liigacupissa hän teki neljässä ottelussa kolme maalia, Eurooppa-liigassa 12 ottelussa kaksi maalia.


title: Divock Origi

text: Origi pelasi Belgian alle 15-, 16-, 17-, 19- ja 21-vuotiaiden maajoukkueissa. Ensimmäisen A-maaottelunsa Belgian maajoukkueessa hän pelasi Luxemburgia vastaan toukokuussa 2014. Hän pelasi Belgian kaikissa viidessä ottelussa vuoden 2014 MM-kilpailuissa, kahdessa viimeisessä ottelussa avauskokoonpanossa. Hän teki yhden maalin, 1–0-voittomaalin alkulohkon pelissä Venäjää vastaan. Kaikkiaan hän on pelannut 6.5.2016 mennessä 20 A-maaottelua, joissa hän on tehnyt kolme maalia.


title: Šime Vrsaljko

text: Šime Vrsaljko (s. 10. tammikuuta 1992 Zadar) on kroatialainen jalkapalloilija, joka edustaa Espanjan pääsarjassa pelaavaa Atlético Madridia. Hän on pelipaikaltaan oikea puolustaja.


title: Šime Vrsaljko

text: Vrsaljko on pelannut Kroatian joukkueessa vuoden 2014 MM-kilpailuissa sekä vuoden 2018 MM-kilpailuissa. Debyyttinsä A-maajoukkuetasolla hän teki helmikuussa 2011.


title: Sammir

text: Jorge Sammir Cruz Campos, tunnetaan paremmin nimellä Sammir (s. 23. huhtikuuta 1987 Itabuna, Brasilia) on brasilialaissyntyinen kroatialainen jalkapalloilija, joka pelaa La Ligan Getafessa. Hän on pelipaikaltaan keskikenttäpelaaja.


title: Sammir

text: Sammir pelasi Kroatian joukkueessa vuoden 2014 MM-kilpailuissa. Hän sai oikeuden edustaa Kroatiaa hankittuaan maan kansalaisuuden pelatessaan seitsemän kauden ajan Dinamo Zagrebissa.


title: Ante Rebić

text: Ante Rebić (s. 21. syyskuuta 1993 Split) on kroatialainen jalkapalloilija, joka edustaa Bundesliigassa pelaavaa Eintracht Frankfurtia. Hän on pelipaikaltaan hyökkääjä.


title: Ante Rebić

text: Rebić valittiin Kroatian maajoukkueeseen vuoden 2014 ja 2018 MM-kilpailuihin. Hän teki jälkimmäisissä kisoissa 1-0-maalin Argentiinaa vastaan ja pelasi myös finaalissa Ranskaa vastaan.


title: Milan Badelj

text: Milan Badelj (s. 25. helmikuuta 1989 Zagreb) on kroatialainen jalkapalloilija, joka edustaa Italian Serie A:ssa pelaavaa Fiorentinaa. Hän on pelipaikaltaan puolustava keskikenttäpelaaja.


title: Milan Badelj

text: Badelj aloitti ammattilaisuransa Dinamo Zagrebissa, jossa hän voitti neljä peräkkäistä Kroatian-mestaruutta (2008–2009, 2009–2010, 2010–2011 ja 2011–2012) ja Kroatian cupin kolmesti (2008–2009, 2010–2011 ja 2011–2012). Elokuussa 2012 hän siirtyi neljän miljoonan euron siirtosummalla Saksan Bundesliigan Hamburger SV:hen. Elokuussa 2014 Badelj siirtyi Fiorentinaan.


title: Milan Badelj

text: Kroatian A-maajoukkueessa Badelj teki ensiesiintymisensä vuonna 2010. Hän oli mukana EM-kilpailuissa 2012 ja MM-kilpailuissa 2014.


title: Milan Badelj

text: Dinamo Zagreb:


title: Aron Jóhannsson

text: Aron Jóhannsson (s. 10. marraskuuta 1990 Mobile, Yhdysvallat) on yhdysvaltalainen jalkapalloilija, joka pelaa Bundesliigan Werder Bremenissä. Hän on pelipaikaltaan hyökkääjä.


title: Aron Jóhannsson

text: Jóhannsson valittiin Yhdysvaltain maajoukkueeseen vuoden 2014 MM-kilpailuihin.


title: Ralf Edström

text: Ralf Sigvard Edström (s. 7. lokakuuta 1952 Degerfors, Ruotsi) on pelaajauransa jo päättänyt ruotsalainen jalkapalloilija, jonka pelipaikka oli keskushyökkääjä.


title: Ralf Edström

text: Ruotsin jalkapallomaajoukkueessa 40 maaottelua vuosina 1972–1980 pelannut ja niissä 15 maalia tehnyt Edström osallistui MM-kisoihin kahdesti, 1974 ja 1978. Hänet muistetaan parhaiten vuoden 1974 kisoista, joissa hän teki neljä maalia ja oli maalipörssin jaetulla neljännellä sijalla yhdessä Gerd Müllerin ja Johannes Repin kanssa. Edström pelasi maajoukkueessa 40 ottelua ja onnistui maalinteossa 15 kertaa. Seuratasolla Degerfors IF:n kasvatti Edström voitti Allsvenskanin mestaruuden Åtvidabergs FF:n riveissä vuonna 1972. Hän pelasi ulkomailla PSV Eindhovenissa (2 liigamestaruutta), Standard Liegessä ja AS Monacossa (1 liigamestaruus). Edström voitti Guldbollenin kahdesti, vuosina 1972 ja 1974.


title: Ralf Edström

text: Edström lopetti uransa vuonna 1985.


title: Luettelo televisiosarjan Family Guy jaksoista

text: Family Guy on Seth MacFarlanen luoma yhdysvaltalainen Emmy-palkittu piirrossarja. Sarjaa on esitetty Yhdysvalloissa FOX-kanavalla vuodesta 1999 lähtien. Sarjan ensimmäinen jakso esitettiin Yhdysvalloissa 31. tammikuuta 1999.


text: Suomessa sarjaa on esitetty yhden tuontokauden verran MTV3- ja Sub-kanavilla. Nykyään sarjaa esittää Suomen FOX-kanava.! style="background:#a847f3;" colspan="8"|"Stewie Griffin: The Untold Story"


title: Narvan keramiikka

text: Narvan keramiikka on ensimmäisiä Itä-Baltian maissa käyttöön otettuja kivikauden keramiikkaan kuuluvia tyylisuuntia. Sen pioneerikäyttäjät, mesoliittiset metsästäjä-keräilijät Kundan kulttuurista, aloittivat pitkän keraamisten astioiden valmistusperinteen, joka kesti tuhansia vuosia. Narvan keramiikkaa on löydetty Venäjältä, Virosta, Latviasta ja Liettuasta samalta alueelta, mistä tunnetaan myös Kundan kulttuurin asuinpaikkoja. Keramiikan ilmestyminen ei viittaa viljelyyn tai karvanpitoon ja tutkijoiden yleinen mielipide onkin, että Narvan kulttuuri on Kundan kulttuurin subneoliittinen vaihe.


title: Narvan keramiikka

text: Ruukut valmistettiin teräväksi muotoillusta pohjakappaleesta, johon liitettiin ympäri kiertäen nauhoja niin, että astiasta tuli teräväpohjaisen munanpuolikkaan muotoinen. Astian seinämä oli keskimäärin 7 millimetriä paksu. Savi valmistettiin sekoittaalla siihen joskus kivimurskaa, mutta yleistä on ollut käyttää sekoitteena keramiikan murusia, kasvinkuituja ja kotilonkuoria. Vamis astia koristeltiin ennen kuivumista ja polttamista. Astian pinta naarmutettiin ruohotukolla tai kampaleimasimella. Astian yläosaan tehtiin reunan viertä seuraava koristekuvio, joka muodostui kuopista, kampaleimoista tai uurteista. Astian polttolämpötila saattoi nousta 700 °C asteeseen.


title: Narvan keramiikka

text: Mantereella oli käytössä toinenkin astia: vati eli lamppu. Se oli ovaalin muotoinen ja matala astia. Karstasta päätellen tutkijat ovat nimenneet sen lampuksi, koska siinä olisi poltettu hylkeenrasvaa niinä illtoina, kun nuotio olisi ollut liian lämmin sisällä. Samanlaisia lamppuja tunnetaan myös Ertebøllen kulttuurin keramiikassa Tanskassa ja Ruotsissa.


title: Narvan keramiikka

text: Kokeellisen arkeologian keinoin on tehty joitakin huomioita Narvan keramiikan valmistuksesta. Sekoitteena olleet murskatut kotilot on ilmeisesti poltettu ennen murskaamista. Ne murskaantuvat tällöin sormilla, mutta sirpaleet eivät vahingoita sormia. Kuorien kalkki ei saa lämmetä liikaa, ettei se kalsinoidu ja muodosta veden kanssa kalsiumhydroksidia, joka laajentuessaan halkaisee saven pinnan. Polttolämpötilan tulee siksi olla alle 750 °C, mutta astian vedenpitävyyden kannalta parempi on polttaa se korkeintaan 700 °C:n lämpötilassa. Kokeissa huomattiin myös, että kasvikuitujen poltossa jättämä tyhjä tila tulee vedenpitävyyden kasvattamiseksi tukkia sivelemällä astian sisäpinta rasvalla. Muuten ruokaa ei voi keittää vedessä.


title: Narvan keramiikka

text: Useimmat tutkijat ovat samaa mieltä, että Narvan kampakeramiikan valmistustaidon leviämiseen ei liity uuden väestön saapumista Kundan kulttuurin alueelle, vaan sitä on kuvattu taidon diffuusioksi eli taidon leviämiseksi. Arkeologiset löydöt viittaavat siihen, koska mikään muu asia ei löytökontekstissa muuta, vaikka keramiikka siihen ilmaantuukin. Taito on opittu naapuriryhmiltä ja sen astioiden käytön hyödyt ovat olleet niin suuret, että niitä on ollut kannattavaa valmistaa suuresta vaivasta huolimatta. Tähän viittaa maailman eri puolilla tehty havainto, että keramiikkaa on otettu käyttöön lähes samanaikaisesti, tai muutaman sadan vuoden viiveellä siitä, kun se ilmaantui seudulle.


title: Narvan keramiikka

text: Leviämismekanismi on useampien tutkijoiden mukaan eksogamia, jossa naisen käsityötaito ja keramiikan käyttöideat siirtyvät hänen mukanaan, kun hän "avioituu" toiseen metsästäjä-keräilijä ryhmittymään. Tämä malli sopii hyvin keramiikan leviämisvauhtiin, mikäli asuinpaikat ovat sijainneet 30−100 kilometrin välein. Myös astioiden muotoilu ja koristelu säilyy levitessään samanlaisena, kun naiset siirtyvät uuteen ryhmään nuorina ja opettavat taitonsa siellä muille.


title: Narvan keramiikka

text: Noin 6000 eaa. keramiikan valmistustaito oli levinnyt Keski-Venäjällä muutamille yksittäisille asuinpaikoille ja noin 500 vuodessa sitä käytettiin jo laajasti Ylä-Volgan alueella eli Volga- ja Oka-jokien välisellä alueella, sekä myös läheisellä Väinäjoen ja Lovatjoen välisellä alueella. Keramiikan tilastolliset vertailut ovat vahvistaneet tutkijoiden varhaiset otaksumat, että juuri Väinäjoen latvoilla omaksuttu keramiikka saattoi aloittaa Narvan keramiikan kehittyniseen. Otaksuman mukaisesti Narvan keramiikan traditiossa on monia Dnepr-joen ryhmien keramiikan piirteitä ja sen alkujuuri on siten eri kuin Ylä-Volgan kautta valmistustraditionsa ammentaneet kampakeraamiset traditiot. Dneprin keramiikan traditio levisi Itämeren itä- ja etelärannikoille sekä Tanskaan kun taas Ylä-Volgan traditio levisi Fennoskandiaan ja Luoteis-Venäjälle.


title: Narvan keramiikka

text: Väinäjoen ja Lovatjoen latvavesien välistä löydettyä varhaista keramiikkaa, jota voidaan kutsua Sertejan keramiikaksi. Se levisi ilmeisesti pohjoiseen Valdain ylängölle, jossa sitä kutsutaan Valdain keramiikaksi. Samanaikainen tapahtuma on myös Viron "Kääpassa" ja Latvian "Osassa" ja "Zvidzessä" ensimmäisten astioiden valmistaminen noin 5500 eaa.. Kaikki nämä löydöt kertovat Itämeren itärannoille leviävän Narvan keramiikan ensimmäisistä kehitysvaiheista. Alueen keramiikan valmistaminen, rakenne ja ulkoasun kehittyi yhdessä Serteijan keramiikan vuorovaikutuksessa niin, että tyylit eriytyivät ja että jälkimmäistä tyyliä kutsutaan noin 5000 eaa. jälkeen Rudnjan keraamiseksi tyyliksi ja ensimmäistä Narvan keramiikaksi. Narvan keramiikan painopiste on aluksi Itä-Latviassa, mutta sitten se alkaa leviämään etelään Itä-Liettuaan.


title: Narvan keramiikka

text: Tradition leviäminen Itä-Latviasta etelään Liettuaan pysähtyi noin 4500 eaa. Nerisjoelle, kun tekijät joutuivat kosketuksiin Dubičiaihin keramiikan tradition kanssa, josta kehittyi edelleen noin 4000 eaa. Nemanin keramiikaksi. Keramiikka ei valmistettu vielä Liettuan merenrannikolla, jonne se levisi myöhemmin noin 4000 eaa..


title: Narvan keramiikka

text: Tunnettuja eteläisiä asuinpaikkoja, joissa valmistettiin Narvan keramiikkaa, ovat Liettuassa "Kretuonas 1B", "Žemaitiške 3" (4600−4000 eaa.), "Žeimenio ežero 1" ja "Dubičiai 2".


title: Narvan keramiikka

text: Narvan keramiikan valmistustaito levisi Viroon ilmeisesti kaakosta päin, mutta sitä Viron osaa ei olla tutkittu kovinkaan tarkkaan eikä sieltä tunneta yhtään ajoitusta. Noin 5000 eaa. mennessä sitä valmistettiin jo Peipsijärven ja Vőrtsjärven välissä, mutta seuraavan 500 vuoden kuluttua levinneisyysalue saavutti Valdain keramiikan ja varhaiskampakeramiikan levinneisyysalueiden reunat. Itäisin havainto Narvan keramiikasta on Laatokan eteläpuolella yhdellä asuinpaikalla "Berezjeessä" .


title: Narvan keramiikka

text: Pohjoisen levinneisyysalueen länsiosat ulottuivat Viron rannikoille ja suurille saarille Hiidenmaalle, Saarenmaalle ja Ruhnulle. Narvan keramiikkaa tehtiin Viron alueella noin 4900−4000 eaa..


title: Narvan keramiikka

text: Tunnettuja pohjoisen osan asuinpaikkoja, joista on löydetty Narvan keramiikkaa, ovat


title: Narvan keramiikka

text: Keramiikka levisi Länsi-Latviaan ja Länsi-Liettuaan ihan viimeiseksi noin 4000 eaa. samaan aikaan, kun tyypillinen kampakeramiikka alkoi levitä etelään Karjalankannakselta alas Viroon. Narvan keramiikan levinneisyysalueen lounaisosat jäivät kampakeramamisen alueen reuna-alueiksi, jossa sitä valmistettiin vielä noin 2800 eaa..


title: Narvan keramiikka

text: Tunnettuja Narvan keramiikkaa valmistaneita eteläisiä asuinpaikkoja ovat olleet


title: Narvan keramiikka

text: Narvan keramiikka katosi Venäjältä ja Virosta, kun asukkaat alkoivat valmistaa sen sijasta tyypillistä kampakeramiikkaa. Sen valmistustraditio valtasi Narvan keramiikalta alueita Virosta ja Latviasta. Tämän vuoksi Narvan keramiikkaa käytettiin Virossa vain noin 1000 vuotta, Latviassa noin 2000 vuotta ja Liettuassa, minne kampakeramiikka ei levinnyt, sitä käytettiin noin 3500 vuotta. Liettuan rannikolla, minne se levisi viimeiseksi, sitä käytettiin lyhyemmän aikaa.


title: Narvan keramiikka

text: Kampakeramiikka levisi pohjoisesta etelelään päin. Sen kulkua voi seurata muutaman radiohiiliajoituksen avulla: Lubānan järvellä 4950−4750 BP eli noin 3600 eaa., Sārnaten asuinpaikalla 4700−4510 BP eli 3300 eaa. ja Šventojin asuinpaikoilla 4640±60 BP eli 3450 eaa..


title: Narvan keramiikka

text: Pohjois-Viron tyypillinen kampakeramiikka saapui noin 4200–4100 eaa.: Ruhnu 2 (4200 eaa.), Kõpu 1 (4160 eaa.) ja Riigiküla 12 (4100 eaa.).


title: Narvan keramiikka

text: Narva on voinut hävitä myöhemmin esimerkiksi asuinpaikan väestön ryhtyessä valmistamaan nuorakeramiikkaa. Näin on käynnyt Kretuonas 1B:ssä, joka oli Narvan keramiikkaa käyttänyt asuinpaikka noin 2900-2100 eaa., mutta Kretuonas 1A:ssä käytettiin nuorakeramiikkaa noin 2100-1600 eaa..


title: Narvan keramiikka

text: Narvan keramiikka, ja Narvan kulttuuri, sai nimensä sen ensimmäisen löytöpaikan mukaan. Kaivaukset Narvanjoen muinaisilla rannoilla paljasti vanhimman Virossa tunnetumman keramiikan, koska se ilmestyi Kundan kulttuurin kerroksiin.


title: Grünerløkka

text: Grünerløkka on Oslon kaupunginosa. Se liitettiin Osloon 1858.


title: Grünerløkka

text: Grünerløkkan väkiluku oli 56 283 vuonna 2016.


title: Grünerløkka

text: Thorvald Meyers gate on trendikäs ravintolakatu, ja Markveien suosittu ostoskatu. Olaf Ryes plass -aukio on kesäaikaan eläväinen ajanviettopaikka.


title: Tanja Leinonen

text: Tanja Kristiina Leinonen (ent. Lepikko, s. 10. huhtikuuta 1975 Rauma) on suomalainen korkeushyppääjä. Hän edustaa Jyväskylän Kenttäurheilijoita ja hänen valmentajinaan toimivat Aki Mäentakanen sekä Seppo Haavisto. Kalevan kisoista Leinonen on saavuttanut kolme hopeaa korkeushypystä; vuosina 1993, 1996 sekä 1997. Lisäksi hän on sisäratojen SM-kisoista voittanut korkeushypyn kultaa vuonna 1997 sekä hopeaa vuonna 1996. Nykyisin Leinonen kilpailee pääasiassa veteraanisarjoissa ja on myös näissä kilpailuissa menestynyt SM-mitalien arvoisesti. Vuonna 2012 hän voitti pronssia veteraanien MM-hallikisoissa.


title: Krista Ranta-Pere

text: Krista Ranta-Pere (s. 22. toukokuuta 1981 Harjavalta) on aktiiviuransa lopettanut suomalainen kilpakävelijä. Hänen seuranaan oli Kokemäen Kova-Väki ja hänen valmentajanaan toimi Markku Johansson. Kalevan kisoista Ranta-Pere saavutti 10 kilometrin kävelyssä kultaa vuonna 1997 sekä hopeaa vuonna 1996. Lisäksi hän pitää hallussaan useita matkakohtaisia Suomen ennätyksiä eri ikäluokissa 14-vuotiaista aina 19-vuotiaisiin saakka. Virallisissa kilpailuissa hän ei ole esiintynyt vuoden 1999 jälkeen.


title: Elisa Louhelainen

text: Elisa Louhelainen (s. 16. maaliskuuta 1959) on aktiiviuransa päättänyt suomalainen kestävyysjuoksija. Hän edusti koko uransa ajan Lahden Ahkeraa ja hänen valmentajinaan toimivat Risto Kalermo sekä Timo Paljakka. Aikuisten SM-tasolla Louhelainen saavutti kaksi mitalia ottaen maratonilta pronssia sekä vuonna 1997 että vuonna 2000. Virallisissa kilpailuissa hän ei ole esiintynyt vuoden 2000 jälkeen.


title: Tiina Toivanen

text: Tiina Toivanen (o.s. Viitanen, s. 18. helmikuuta 1974) on aktiiviuransa lopettanut suomalainen kestävyysjuoksija. Hän edusti koko uransa ajan Esbo Idrottsföreningia ja hänen valmentajanaan toimi Harri Holmgren. Kalevan kisoista Toivanen saavutti pronssia 10 000 metrin juoksussa vuonna 1997. Lisäksi hän saavutti hopeaa 15 kilometrin tiejuoksussa vuonna 1995 sekä kultaa sisäradoilta 3 000 metrin juoksussa vuonna 1996. Virallisissa kilpailuissa hän ei ole esiintynyt vuoden 2010 jälkeen.


title: Keski-Ateena

text: Keski-Ateena () eli Keski-Ateenan alueyksikkö (Περιφερειακή ενότητα Κεντρικού Τομέα Αθηνών, "Perifereiakí enótita Kentrikoú Toméa Athinón") on yksi Kreikan alueyksiköistä. Se sijaitsee Attikan alueella ja sen hallinnollinen keskus on Ateena. Alueyksikön pinta-ala on 87,4 neliökilometriä ja asukasluku 1 029 520 (vuonna 2011).


title: Keski-Ateena

text: Alueyksikköön kuuluu sen nimen mukaisesti keskinen osa Ateenan metropolialueesta, mukaan lukien Ateenan ydinkunta itse. Alueyksikkö perustettiin vuoden 2011 alussa Kallikrates-suunnitelman myötä. Siihen sijoitettiin keskinen osa tuolloin lakkautetusta Ateenan prefektuurista. Muut osat prefektuurista jaettiin Pohjois-Ateenan, Länsi-Ateenan ja Etelä-Ateenan alueyksiköihin.


title: Keski-Ateena

text: Alueyksikkö jakaantuu kahdeksaan kuntaan seuraavasti:


title: Länsi-Ateena

text: Länsi-Ateena () eli Länsi-Ateenan alueyksikkö (Περιφερειακή ενότητα Δυτικού Τομέα Αθηνών, "Perifereiakí enótita Ditikoú Toméa Athinón") on yksi Kreikan alueyksiköistä. Se sijaitsee Attikan alueella ja sen hallinnollinen keskus on Peristéri. Alueyksikön pinta-ala on 66,7 neliökilometriä ja asukasluku 489 675 (vuonna 2011).


title: Länsi-Ateena

text: Alueyksikköön kuuluu sen nimen mukaisesti läntinen osa Ateenan metropolialueesta. Alueyksikkö perustettiin vuoden 2011 alussa Kallikrates-suunnitelman myötä. Siihen sijoitettiin läntinen osa tuolloin lakkautetusta Ateenan prefektuurista. Muut osat prefektuurista jaettiin Keski-Ateenan, Pohjois-Ateenan ja Etelä-Ateenan alueyksiköihin.


title: Länsi-Ateena

text: Alueyksikkö jakaantuu seitsemään kuntaan seuraavasti:


title: Ernest Ervasti

text: Ernest Ervasti on suomalainen näyttelijä, joka on esiintynyt mm. elokuvissa Vääpelin kauhu (1957) ja Nummisuutarit (1957).


title: Erja Ervonen

text: Erja Annikki Ervonen (s. 8. lokakuuta 1963 Toholampi) on aktiiviuransa lopettanut suomalainen kestävyysjuoksija. Hän edusti koko kilpailu-uransa ajan Kannuksen Uraa. Kalevan kisoista Ervonen saavutti pronssia 5 000 metrin juoksussa vuonna 1997 sekä pronssia 10 000 metrin juoksussa vuonna 1996. Lisäksi hän on ulkoradoilta saavuttanut kultaa (vuonna 1995), hopeaa (1994) ja pronssia (1992) 15 kilometrin tiejuoksussa, hopeaa (vuonna 1996) ja pronssia (1997) puolimaratonilla sekä kultaa maratonilla vuonna 1996. Sisäratojen SM-kisoista Ervonen saavutti pronssia 3 000 metrin juoksussa vuonna 1984. Virallisissa kilpailuissa hän ei ole esiintynyt vuoden 1998 jälkeen.


title: Etelä-Ateena

text: Etelä-Ateena () eli Etelä-Ateenan alueyksikkö (Περιφερειακή ενότητα Νοτίου Τομέα Αθηνών, "Perifereiakí enótita Notíou Toméa Athinón") on yksi Kreikan alueyksiköistä. Se sijaitsee Attikan alueella ja sen hallinnollinen keskus on Glyfáda. Alueyksikön pinta-ala on 69,4 neliökilometriä ja asukasluku 529 826 (vuonna 2011).


title: Etelä-Ateena

text: Alueyksikköön kuuluu sen nimen mukaisesti eteläinen osa Ateenan metropolialueesta. Alueyksikkö perustettiin vuoden 2011 alussa Kallikrates-suunnitelman myötä. Siihen sijoitettiin eteläinen osa tuolloin lakkautetusta Ateenan prefektuurista. Muut osat prefektuurista jaettiin Keski-Ateenan, Pohjois-Ateenan ja Länsi-Ateenan alueyksiköihin.


title: Etelä-Ateena


title: Matteo Darmian

text: Matteo Darmian (s. 2. joulukuuta 1989 Legnano, Italia) on italialainen jalkapalloilija. Laitapuolustajana pelaava Darmian edustaa seuratasolla Englannin Valioliigan Manchester Unitedia.


title: Matteo Darmian

text: Darmian debytoi kasvattajaseurassaan AC Milanissa 16-vuotiaana Italian Cupissa. Keväällä 2007 oli liigadebyytin vuoro. Kauden 2009-2010 puolustaja pelasi lainalla Serie B:n Padovassa, minkä jälkeen legnanolainen siirtyi Serie A:n Palermoon. Torinossa Darmian viihtyi neljän kauden ajan vuodesta 2011 ja pelasi kaudella 2014-2015 Eurooppa-liigassa täydet minuutit myös kahdesti HJK:ta vastaan. Vuoden 2014 lopussa italialaiset jalkapallovaikuttajat valitsivat Darmianin Serie A:n vuoden joukkueeseen.


title: Matteo Darmian

text: Oikeana laitapuolustajana parhaiten viihtyvä Darmian siirtyi Manchester Unitedin riveihin heinäkuussa 2015, kun italialainen solmi seuran kanssa 4-vuotisen pelaajasopimuksen.


title: Matteo Darmian

text: Maajoukkuedebyytti Italian paidassa tapahtui vahvan kauden päätteeksi toukokuussa 2014 ja Darmian pelasi samaisen kesän MM-kilpailuissa täydet minuutit jokaisessa Italian ottelussa. 25-vuotias puolustaja oli maajoukkueen vakiokalustoa myös Antonio Conten valmennuskaudella elokuusta 2014 lähtien. Alkuvuodesta 2015 Darmian sai "Pallone Azzurro" -palkinnon Italian maajoukkueen vuoden 2014 parhaana pelaajana.


title: Matteo Darmian

text: Darmian on marraskuun 2018 loppuun mennessä pelannut 36 maaottelua ja tehnyt niissä yhden maalin.


title: Pohjois-Ateena

text: Pohjois-Ateena () eli Pohjois-Ateenan alueyksikkö (Περιφερειακή ενότητα Βορείου Τομέα Αθηνών, "Perifereiakí enótita Voreíou Toméa Athinón") on yksi Kreikan alueyksiköistä. Se sijaitsee Attikan alueella ja sen hallinnollinen keskus on Kifisiá. Alueyksikön pinta-ala on 140,7 neliökilometriä ja asukasluku 591 680 (vuonna 2011).


title: Pohjois-Ateena

text: Alueyksikköön kuuluu sen nimen mukaisesti pohjoinen osa Ateenan metropolialueesta. Alueyksikkö perustettiin vuoden 2011 alussa Kallikrates-suunnitelman myötä. Siihen sijoitettiin pohjoinen osa tuolloin lakkautetusta Ateenan prefektuurista. Muut osat prefektuurista jaettiin Keski-Ateenan, Etelä-Ateenan ja Länsi-Ateenan alueyksiköihin.


title: Pohjois-Ateena

text: Alueyksikkö jakaantuu 12 kuntaan seuraavasti:


title: Amateur World Series 1986

text: Amateur World Series 1986 oli 29. maajoukkueiden välinen baseballin maailmanmestaruusturnaus. Joukkueita turnaukseen osallistui 12 ja ne pelasivat kertaalleen jokainen jokaista vastaan. Turnaus pelattiin Alankomaissa 19. heinäkuuta - 2. elokuuta 1986.


title: Johan Tanskanen

text: Johan (Juho) Tanskanen (20. joulukuuta 1851 Kontiolahti – 2. joulukuuta 1919 Hankasalmi) oli suomalainen kirkkoherra ja lestadiolaista herätysliikettä arvostelleen pamfletin "Hihhulilaisuus oikeassa karvassansa" kirjoittaja.


title: Johan Tanskanen

text: Tanskasen vanhemmat olivat talollinen Antti Tanskanen ja Anna Turunen. Hän pääsi ylioppilaaksi 1872 Kuopion lukiosta ja opiskeli Helsingin yliopistossa suorittaen teologian erotutkinnon 1875. Tanskanen vihittiin papiksi 1876.


title: Johan Tanskanen

text: Tanskanen toimi kirkkoherran apulaisena Kiihtelysvaarassa 1876 ja Iisalmen maaseurakunnassa 1876–1877, armovuodensaarnaajana Liperissä 1877–1878 ja Tyrnävällä 1878, kappalaisen apulaisena Kalajoella 1878–1880, Kuusamossa välisaarnaajana 1880–1881, Vesannolla kappalaisen sijaisena 1881–1882 ja Keiteleellä kirkkoherran apulaisena 1882–1888. Hän toimi Hankasalmen kirkkoherrana vuodesta 1888 alkaen ja sai rovastin arvon 1907. Tanskanen jäi 1912 virkavapaalle sairauden takia.


title: Johan Tanskanen

text: Kalajoella ollessaan Tanskanen julkaisi omalla kustannuksellaan vuonna 1880 lestadiolaisuutta arvostelleen pamfletin "Hihhulilaisuus oikeassa karvassansa; sen esitys ja tarkastus". Kirjalla oli vaikutusta erityisesti sivistyneistön piirissä. Samaa lestadiolaisuuden arvostelua jatkoi Kuopion hiippakunnan piispa Gustaf Johansson vuonna 1892 ilmestyneessä kirjassaan "Laestadiolaisuus".


title: Johan Tanskanen

text: Tanskanen toimi myös "Walon Säeniä" ja "Kyyhkynen"-nimisten uskonnollisten lehtien toimittajana ja hän suomensi uskonnollista kirjallisuutta.


title: Johan Tanskanen

text: Johan Tanskanen oli naimisissa 1881–1911 Maria Sofia Kolströmin (k. 1911) kanssa ja vuodesta 1912 Iida Paatelaisen kanssa. Jääkärikapteeni Aarne Tanskanen oli Johan Tanskasen poika hänen ensimmäisestä avioliitostaan.


title: Mutsi

text: Mutsi on slangisana äidille. Sen lisäksi se voi tarkoittaa seuraavia asioita:


title: Skotlannin maantiede

text: Maantieteellisesti Skotlanti voidaan jakaa kolmeen osaan: eteläiseen ylänköön, keskiseen alankoon ja pohjoisen Ylämaihin. Skotlanti rajoittuu Englantiin etelässä, Atlanttiin lännessä ja pohjoisessa, sekä Pohjanmereen idässä. Länsirannikko on hyvin vuonoinen ja sen edustalla on lukuisia saaria. Pohjoisessa ovat Orkney- ja Shetlandsaaret.


title: Skotlannin maantiede

text: Skotlannissa on leuto meri-ilmasto, mutta paikalliset vaihtelut ovat huomattavia. Atlantin tuulien vuoksi länsirannikko on paljon kosteampi kuin itärannikko. Lämpötila on hieman alempi kuin Englannissa ja sen vaihtelevuus pienempi.


title: Skotlannin maantiede

text: Alkuperäisestä metsäkasvillisuudesta on jäljellä vain pieniä metsiä Ylämailla, mutta kaikkiaan metsä peittää noin 17 prosenttia Skotlannista. Okakruunuohdake on Skotlannin kansalliskukka, mutta metsien kissankello ja nummien kanervat ovat tunnuspiirteisempiä. Eläimistö on monipuolinen. Alueella elää neljä hirvieläinlajia ja 75 prosenttia Britannian oravista. Merissä on paljon merinisäkkäitä, muun muassa 70 prosenttia Euroopan halleista. Merilintuja on runsaasti Shetlandsaarilla.


title: Skotlannin maantiede

text: Skotlanti sijaitsee Ison-Britannian saaren pohjoisosassa. Se rajoittuu etelässä Englantiin, lännessä ja pohjoisessa Atlanttiin, sekä idässä Pohjanmereen. Skotlantiin kuuluu lisäksi lukuisia saaria, kuten siitä pohjoiseen sijaitsevat Orkney- ja Shetlandsaaret. Länsirannikkoa halkovat useat vuonot ja täplittävät useat saaret pienistä luodoista suurempiin Lewisin ja Harrisin saareen, Skyeen ja Mulliin.


title: Skotlannin maantiede

text:
Maastoltaan Skotlanti voidaan jakaa kolmeen osaan. Eteläisillä ylänköalueilla ("Southern Uplands") on pyöreälakisia kukkuloita ja leveitä laaksoja, joita reunustavat hedelmälliset rannikkotasangot. Maan keskiosissa on alankoalue ("Central Lowlands"), jonka erottaa pohjoisen Ylämaista ("Highlands") suuri siirroslinja. Eteläisistä ja keskisistä alueista käytetään myös yhteisnimitystä Alamaat ("Lowlands"). Ylämaat jakaa kahtia Glen Morin siirroslinja, jonka useista järvistä tunnetuin on Loch Ness. Ylämaiden eteläosassa kohoavat Grampianvuoret, jonka korkein huippu Ben Nevis on koko Britannian korkein vuori.
Skotlannissa on vedenjakaja lähellä länsirannikkoa, ja siksi pääosa joista virtaa itään. Pohjanmereen laskevat muun muassa Dee, Don ja Spey. Grampianvuorilta saavat alkunsa Tay ja Forth, jotka laskevat laajoihin estuaareihin. Eteläisiltä ylängöiltä saavat alkunsa länteen Firth of Clydeen laskeva Clyde ja Pohjanmereen laskeva Tweed. Ylämailla on lukuisia järviä, joiden muoto vaihtelee moreenin patoamista altaista pitkiin ja syviin kalliolaaksoissa oleviin järviin. Alamailla ja eteläisillä ylänköalueilla on vähemmän järviä, ja ne eivät ole niin syviä.


title: Skotlannin maantiede

text: Geologisesti Skotlanti on muodostunut viidestä lohkosta, jotka yhdistyivät mannerlaattojen törmäyksissä 480–425 miljoonaa vuotta sitten. Pohjoisimmissa lohkoissa jotka muodostavat luoteisen meren pohjan ja Ylämaiden pohjoisosat, on Skotlannin vanhinta kallioperää. Grampianvuoristossakin on vanhaa kiviainesta, mutta se eroaa selvästi Ylämaiden pohjoisosista. Eteläisimmät lohkoista ovat keskiosien alamaat ja eteläinen ylänköalue. Lohkoja erottaa neljä siirroslinjaa, joista erityisesti Glen Mor ja Ylämaiden siirroslinja ovat merkittäviä maisemallisesti.


title: Skotlannin maantiede

text: Törmäysten sarja tunnetaan kaledonisena orogeniana, joka muodosti vuorijonon, josta on edelleen todisteita muun muassa Norjassa ja Appalakeilla Pohjois-Amerikassa. Skotlannin osista ensin yhdistyivät pohjoiset alueet, ja noin 425 miljoonaa vuotta sitten ne liittyivät nykyisen Englantiin, jolloin muodostui myös Skotlannin eteläinen ylänköalue.


title: Skotlannin maantiede

text: Skotlannissa vallitsee leuto meri-ilmasto. Maan pienestä koosta huolimatta ilmastossa on huomattavia vaihteluita. Skotlannin vuoristoisuuden ja Atlantilta puhaltavien tuulien takia maan länsirannikko on huomattavasti kosteampi ja tuulisempi kuin itärannikko. Ylämaiden länsiosassa voi sataa jopa 3 000 millimetriä vuodessa, kun itärannikolla jäädään alle 800 millimetriin. Sadepäivät vaihtelevat 150–250 päivän välillä. Lunta sataa keskimäärin 15–20 päivänä vuodessa, mutta korkeimmilla vuorilla lunta voi tulla jopa 100 päivänä vuodessa.


title: Skotlannin maantiede

text: Skotlannissa on keskimäärin hieman viileämpää kuin Englannissa, mutta lämpötila myös vaihtelee vähemmän. Tammi- ja helmikuu ovat yleensä viileimmät kuukaudet, jolloin keskilämpötila on 5–7 astetta. Heinä–elokuussa lämpötila on keskimäärin 19 astetta.


title: Skotlannin maantiede

text: Skotlannin alamaita aina 450 metriin asti peitti metsä, mutta suurin osa siitä on raivattu. Alkuperäisestä metsästä on jäljellä vain pieniä laikkuja ympäri Ylämaita, kuten Rothiemurchusin metsä Speyjoen laaksossa. Vain noin prosentti Skotlannin alkuperäisestä metsästä on säilynyt. Istutusmetsät peittävät kuitenkin kaikkiaan noin 17 prosenttia Skotlannin pinta-alasta. Pääosa metsistä on havumetsää.


title: Skotlannin maantiede

text: Ruoho ja kanerva peittävät ison osan Grampianvuorista ja eteläisistä ylänköalueista, jonka maaperä ei ole yhtä kosteata kuin pohjoisten ylänköjen. Turpeisella maalla kasvaa muun muissa riekonmarjoja, variksenmarjoja ja mustikoita. Alppikasvillisuus ja arktinen kasvillisuus, kuten rikot, alppiruusut ja vaivaispajut, pärjäävät Grampianvuorten korkeimmilla huipuilla ja ylätasangoilla. Ben Lawers on tunnettu runsaasta alppikasvillisuudestaan. Vaikka okakruunuohdake onkin Skotlannin kansalliskukka, niin tunnuspiirteisempiä kasveja ovat silti kissankello, joka kukkii metsissä keväällä, ja kanervat, jotka kukkivat nummilla elokuussa.


title: Skotlannin maantiede

text: Skotlannissa laiduntaa monia hirvieläimiä. Saksanhirviä on pääosin ylänköalueilla ja metsäkauriita metsissä. Lisäksi Skotlannissa elää sinne tuotuja japaninhirviä ja kuusipeuroja. Ketut ja mäyrät ovat levinneet laajalle, mutta eurooppalaisen metsäkissan Skotlannin populaatio on hyvin harvinainen. Sen sijaan Skotlannissa elää peräti 75 prosenttia Britannian oravista, sillä laji on joutunut työntymään pohjoiseen Englantiin istutetun harmaaoravan tieltä.


title: Skotlannin maantiede

text: Skotlantia ympäröivissä merissä on paljon merinisäkkäitä. Pullokuonodelfiinit ja pyöräiset ovat suhteellisen yleisiä, ja kesäisin näkyy lahtivalaita. Miekkavalaita liikkuu Orkney- ja Shetlandsaarten ympäristössä. Arviolta 70 prosenttia Euroopan halleista ja 80 prosenttia Britannian kirjohylkeistä elää Skotlannin vesissä.


title: Skotlannin maantiede

text: Skotlannissa on monipuolinen lintulajisto, ja Britannian 24:stä merilintulajista elää Shetlandsaarilla 21 lajia. Merilinnut elävät siellä laajoissa yhdyskunnissa. Nummilla esiintyy muun muassa metsoja ja riekkoja – jälkimmäiset ovat Britannian ainoita lintuja, jotka vaihtavat talveksi höyhenpukuaan. Talvisin sänkipelloilla talvehtii miljoonia merihanhia. Petolinnuista Skotlannissa elävät sääksi, maakotka, muuttohaukka ja sinisuohaukka.


title: Lubartów

text: Lubartów on kaupunki, joka sijaitsee Itä-Puolassa. Vuonna 2014 siellä oli 22 500 asukasta. Lubartów perustettiin vuonna 1543 Piotr Firlejin johdosta. Perustamisestaan toiseen maailmansotaan asti Lubartów oli tunnettu suuresta juutalaisyhteisöstään - tuohon aikaan asukkaista yli puolet oli juutalaisia.


title: Riyad Mahrez

text: Riyad Mahrez (, s. 21. helmikuuta 1991 Sarcelles) on algerialainen jalkapalloilija. Keskikentän tai hyökkäyksen laidalla pelaava Mahrez edustaa Englannin Valioliigassa pelaavaa Manchester Citya. Mahrez voitti Valioliigan mestaruuden Leicesterin paidassa kaudella 2015-2016.


title: Riyad Mahrez

text: Mahrez aloitti jalkapalloilun Championnat de France amateur sarjatasolla. Hän edusti vuosina 2009–2011 Ranskan alasarjoissa Quimper Kerfeunteunia ja Le Havren kakkosjoukkuetta. Myöhemmin kaudella 2011–2012 Mahrez nousi Le Havren edustukseen tehtyään kahtena edellisellä kaudella yhteensä 24 maalia Le Havren kakkosjoukkueessa. Avauskaudellaan Ligue 2:ssa Mahrez pelasi yhdeksässä ottelussa. Seuraavalla kaudella 2012–2013 hän nousi joukkueen avausmiehistöön pelattuaan 34 sarjaottelua ja onnistui maalinteossa neljästi. Mahrez pelasi Le Havressa myös kauden 2013–2014, kunnes vaihtoi seuraa tammikuussa 2014.


title: Riyad Mahrez

text: Tammikuussa 2014 Mahrez siirtyi kolmen vuoden sopimuksella Leicester Cityyn. Hän voitti myös heti avauskaudellaan Englannin mestaruussarjan. Kaudella 2014–2015 hän teki Valioliigassa neljä maalia pelaamissaan 30 ottelussa.